J E G Y Z Ő K Ö N Y V

Készült Szentpéterszeg Községi Önkormányzat Képviselő-testületének

2010. október 18-án megtartott alakuló üléséről

Jelen vannak: Olajos Mihály polgármester, Balogh Gyula, Balogh Gyula Cs. Bereczkiné Balogh Erika, Harasztosi Gyula, Kovács Imre, Tornyi Lajos, képviselők.

A napirendek megtárgyalásán részt vesz: Dr. Juhász Marica körjegyző, Szabó Károly Helyi Választási Bizottság elnöke.
Vendégek: civil szervezetek képviselői

Tornyi Lajos korelnök: Tisztelettel köszöntöm Szentpéterszeg Község Önkormányzat Képviselő-testületének alakuló ülésén  megjelent képviselőket, meghívott vendégeket. Kérem a jelenlévőket a Himnusz meghallgatására. Megállapítom, hogy az ülésen 7 képviselő jelen van, így a testületi ülés határozatképes. Javaslom a meghívóban szereplő napirendi pontokat megtárgyalni  

NAPIRENDEK

1.  A Helyi Választási Bizottság tájékoztatója a választás eredményéről

2. A képviselők eskütétele (fogadalomtétele)

3. A polgármester eskütétele (fogadalomtétele)

4. Az esküokmányok aláírása, a megbízólevelek átadása

5. A polgármester illetményének és költségátalányának (költségtérítésének) meghatározása

6. Az alpolgármester megválasztása, eskütétele (fogadalomtétele)

7. Az alpolgármester tiszteletdíjának és költségátalányának (költségtérítésének) meghatározása

8.  Az önkormányzat gazdasági programja megalkotásának elhatározása

                       9.  Bizottságok megválasztása 

10.  A Szervezeti- és Működési Szabályzat felülvizsgálata (módosítása), az  

      SZMSZ 1.sz. 4.sz. 5 sz. függelékének és mellékleteinek módosítása

Kérem a testület tagjait, aki egyetért a napirendi pontokkal, azt kézfeltartással jelezze.

Tornyi Lajos korelnök: Megállapítom, hogy a Képviselő-testület 7 igen szavazattal a napirendet jóváhagyta. Bejelentem, hogy a jegyzőkönyvet Nagyné Nagy Katalin vezeti, a testületi ülésről hangfelvétel készül.  
98/2010. (X.18.) Önk. számú

H A T Á R O Z A T

Szentpéterszeg Községi Önkormányzat Képviselő-testület úgy határozott, hogy meghívóban szereplő napirendi pontokat elfogadja.
Határidő: azonnal

Felelős: Olajos Mihály polgármester

1. napirendi pont: A Helyi Választási Bizottság tájékoztatója a választás eredményéről

Tornyi Lajos korelnök: Megkérem a Választási Bizottság elnökét, hogy ismertesse a választási eredményeket. 
Szabó Károly: Tisztelt Képviselő-testület!  Szentpéterszeg községben a 2010. október 03-i választáson 4 polgármester jelölt, és 17 képviselő jelölt indult. A jelölt ajánlás gördülékenyen, a jogszabályi előírásoknak megfelelően lezajlott. Mivel egy polgármester jelölt a jogszabály adta határidőn belül visszalépett, így 3 polgármester jelölt maradt, valamint 17 képviselő jelölt. A választás napjáról is elmondhatjuk, hogy akadálytalanul, a kampánycsend megsértése, és mindenféle zavaró körülmény nélkül sikerült végrehajtani.  A választás érvényes és eredményes volt. Településünkön a választásra jogosultak száma: 940 fő. Szavazóként megjelent: 664 fő, a választásra jogosultak 70,63 százaléka. A választáson a következő eredmények születtek: Polgármester választáson: Balogh Pál 
 243 szavazatot kapott, (36,59 %), Burzuk Sándor 28 szavazatot, (4,2 %), Olajos Mihály 387 szavazatot, (58,28 %). Mely eredmények alapján megállapítható, hogy Olajos Mihály nyerte el a szavazatok többségét. Képviselő választás eredménye: Aranyi Sándor 54 szavazatot kapott,Balogh Gyula 
268 szavazatot, Balogh Gyula Cs. 286 szavazatot, Bereczkiné Balogh 

Erika Marianna 255 szavazatot, Bessenyei Géza 29 szavazatot, Harasztosi Gyula Imre 253 szavazatot, Harasztosi Sándor 90 szavazatot, Kiss Imre 167 szavazatot, Kovács Imre 310 szavazatot, Marsiné Dr. Görgényi Márta 239 szavazatot, Nagy Barnabás 
146 szavazatot, Nagy László  114 szavazatot, Nagy Sándor 226 szavazatot, Nyírő Gyula 77 szavazatot, Szabó László
 230 szavazatot, Szabó Sándor László  209 szavazatot, Tornyi Lajos 249 szavazatot kapott. A Képviselő-testületbe kerültek:  Balogh Gyula (40,36 %), Balogh Gyula Cs. (43,07 %),Bereczkiné Balogh Erika Marianna (38,40 %), Harasztosi Gyula Imre (38,10 %),Kovács Imre (46,68 %),Tornyi Lajos (37,5 %). Köszönöm a tájékoztatás meghallgatását. 
Tornyi Lajos korelnök: Köszönöm Szabó Károly tájékoztatóját. 

2. napirendi pont: A képviselők eskütétele (fogadalomtétele)

Szabó Károly: Felkérem a képviselőket, hogy az eskü szövegét mondják utánam. Kérem a jelenlévőket, álljanak fel.

„Én, ………………………………………….. esküszöm, hogy hazámhoz, a Magyar Köztársasághoz hű leszek; az Alkotmányt a többi jogszabállyal együtt megtartom és megtartatom; a tudomásomra jutott titkot megőrzőm; a képviselői tisztségemből eredő feladataimat Szentpéterszeg fejlődésének előmozdítása és az Alkotmány érvényesülése érdekében lelkiismeretesen teljesítem. Meggyőződése szerint- Isten engem úgy segéljen!”

Szabó Károly: Köszönöm az eskütételt, megállapítom és bejelentem, hogy Szentpéterszeg Községi Önkormányzat Képviselő-testülete megalakult. 
3. napirendi pont: A polgármester eskütétele (fogadalomtétele)

Szabó Károly: Felkérem Olajos Mihály polgármestert, hogy az esküt tegye le. 

„Én, ………………………………………….. esküszöm, hogy hazámhoz, a Magyar Köztársasághoz hű leszek; az Alkotmányt a többi jogszabállyal együtt megtartom és megtartatom; a tudomásomra jutott titkot megőrzőm; a polgármesteri tisztségemből eredő feladataimat Szentpéterszeg fejlődésének előmozdítása és az Alkotmány érvényesülése érdekében lelkiismeretesen teljesítem. Meggyőződése szerint- Isten engem úgy segéljen!”
Szabó Károly: Köszönöm szépen. 

4. napirendi pont: Az esküokmányok aláírása, a megbízólevelek átadása.

Tornyi Lajos korelnök: Megkérem a Választási Bizottság elnökét, hogy adja át a megbízóleveleket, és az esküokmányokat írja alá. 

Szabó Károly: Szeretném átadni a megbízóleveleket, először is Olajos Mihály polgármester úrnak, gratulálok. A képviselő-testület tagjainak szeretném átadni a megbízóleveleket: Balogh Gyula, gratulálok, Balogh Gyula Cs, gratulálok, Bereczkiné Balogh Erika Marianna, gratulálok, Harasztosi Gyula Imre, gratulálok, Tornyi Lajos, gratulálok, Kovács Imre, gratulálok. 

Tornyi Lajos korelnök: Köszönöm szépen, egy ünnepélye pillanat következik, engedjétek meg, hogy ez ünnepi nap alkalmából pezsgőt bontsunk, és koccintsunk.  A jelenlévők engedjék meg, hogy a most megalakult Képviselő-testületnek eredményes munkát kívánjak az elkövetkezendő időkre. 

A jelenlévők gratulálnak a megalakult Képviselő-testületnek. 

Tornyi Lajos korelnök: Szabó Károlynak megköszönöm a közreműködést.
Szabó Károly: Mindenkinek eredményes munkát kívánok, melyhez adjon a Jó Isten erőt, egészséget. 

Szabó Károly elhagyja a tanácskozó termet.

Tornyi Lajos korelnök: Mielőtt tovább folytatnánk, Szabó Sándor kért  szót.
Szabó Sándor: Tisztelet ünnepi alakuló Képviselő- testület! A megjelent civil szervezetek nevében engedje meg a Képviselő-testület, hogy először is Olajos Mihály polgármester úrnak gratuláljunk, jó egészséget, kitartást kívánunk, a következő négy év munkájához. Bízunk abban, hogy hasonló jó eredményeket tud elérni az új Képviselő-testülettel együtt, és természetesen, mint idáig is a civil szervezetek támogatására, segítségére számíthatnak. Had gratuláljunk a megválasztott képviselő hölgynek, és uraknak, hasonlóan jó egészséget, jó munkát kívánunk. Kívánjuk azt, hogy az eskü szövegéhez, legyenek hívek, annak megfelelően dolgozzanak. Egyben azt is kérjük, mint civil szervezetek, hogy számítsanak a mi jelenlétünkre, ezek a civil szervezetek annak idején azért jöttek létre, hogy a település biztonságát, közbiztonságát, közérdekét szolgálják. Közakaratból jöttek létre, a kultúra, a szórakozás előmozdítása érdekében, a sport, szabadidő hasznos eltöltése érdekében. Én úgy gondolom, és mi úgy gondoljuk, hogy az lemúlt időszakban a civil szervezetek bizonyították, hogy anélkül, a  civil szervezetek munkája nélkül nem lett volna olyan eredményes az önkormányzat munkája, és nem értünk volna el olyan eredményeket, melyben a civil szervezetek is közrejátszottak, hogy a falu ma Magyarországon igen nagy elismerésben részesül. Egyúttal azt kérjük, hogy továbbra is támogassák a civil szervezetek működését, mind anyagilag, mind erkölcsileg. Szeretnénk azt, hogyha megjelennének rendezvényeinken a képviselők, szeretnénk azt, hogy a civil szervezetek tagjai közt látnánk önöket és családtagjaikat.  Szeretnénk még kérni, hogy az elmúlt 20 évben létrejöttek úgynevezett testvérkapcsolatok elsődlegesen Román  területen, és Erdélyben, és ezekkel az úgynevezett testvértelepülési kapcsolatokat szeretnénk, ha a civil szervezeteken keresztül, mint önkormányzati Képviselő-testület támogatnák, előmozdítanák, fellendítenék. Szeretnénk azt, hogy az iskolákkal megkötött szerződések az ottani iskolákkal éljenek, már csak azért is, mert a mostani Kormánynak eltökélt szándéka az, hogy minden általános iskolás a 8. osztály elvégzéséig egyszer eljusson külföldre, ehhez pedig szükséges a már megkötött szerződéseknek az érvényre juttatása, tehát a  kapcsolatok újra élesztése, illetve úgy kapcsolatok kiépítése. Gratulálok, sok siket a munkához!
5. napirendi pont: A polgármester illetményének és költségátalányának (költségtérítésének) meghatározása.

Tornyi Lajos korelnök: Az előterjesztés minden Képviselő megkapta. A polgármester illetményének és költségátalányának meghatározása a feladatunk. Az első néhány részben a törvényi alátámasztásokat látjuk. A tisztemből adódóan annyit tudok, hogy a jelenlegi fizetése mennyi a polgármester úrnak, ehhez viszonyítva tudom azt mondani, miután kevesebb nem lehet a polgármester fizetése, mint azt megelőzően ezt a  törvény írja elő. Így  425.100.-  Ft. a fizetése, és ami adható a 38.65-es szorzó, illetve a 8,5-11 szorzó ez 425.150.- Ft. Azt jelenti, hogy 50.- Ft eltérés van.
Kovács Imre: A maximum.

Tornyi Lajos korelnök: Gyakorlatilag ez adott.
Kovács Imre: Erről nincs mit beszélni.

Tornyi Lajos korelnök: Másik javaslat a polgármester úr költségátalánya. A törvény szintén 20-30% között határozza meg. Erre kérek tőletek, majd javaslatot, mennyi legyen. Én azt kérem, hogy mindkét javaslattal kapcsolatosan mondjátok el a véleményeteket.
Kovács Imre: Mivel, a polgármester úr a maximumot kapja, így erről nincs mit beszélni. Olvasta mindenki, tudja a dolgokat, én mint ahogyan  leírtam, mindenki olvashatta, de ha nem akkor most elmondom. Én nem ingyen fogom csinálni, ezt a képviselői munkát, hanem ez megy egy számlára, és amit majd a falu javára fogok felhasználni. Tehetünk ajánlásokat, hogy mire legyen elköltve. Én úgy tudom, hogy ebben a dologban már nem egyedül vagyok. Ha jól tudom már négyen is csatlakoznak. Azt kérem a polgármester úrtól, ha már a fizetéséből nem, abból ne ajánljon fel semmit, de a költségtérítéséből lehetne, mert úgy tudom, hogy az is a maximumon van, most 30 % ha jó tudom, ebből ajánljon fel valamennyi összeget, természetesen ez nem kötelező. 
Olajos Mihály: Semmi akadálya.

Tornyi Lajos korelnök: Köszönöm! 

Balogh Gyula Cs: A magam részéről én annyit szeretnék hozzáfűzni, hogy én egy forintot sem kívánok felvenni a tiszteltdíjból, ha fel is veszem, nem tudom, hogy mi lesz majd a megoldás, mert az Alapítványba nem akarom tenni, hanem elkülönítve gyűjteni akarom, magamra egy forintot szem akarok költeni belőle. Fel akarom ajánlani a falu részére. Nyílván ez mindenki maga dönti el a képviselőtársak és a polgármester úr is, hogy csatlakozik-e. Én magam részéről felajánlom.
Kovács Imre: Én azt gondoltam, hogy ezt a pénzt egy közös számlára gyűjtjük majd. 
Tornyi Lajos korelnök: Elnézést kérek, de a szabályokat tartsuk be, ha szót kapunk, csak akkor beszéljünk.
Dr. Juhász Marica: A képviselői tiszteletdíjakat, a 10. napirendi pontban tárgyaljuk, az SZMSZ módosításánál, mivel abban van benne a képviselők tiszteltdíja, ekkor térjünk erre vissza. Kérném, hogy napirendi sorrendben haladjunk.

Kovács Imre: Ez fontos dolog. 

Balogh Gyula Cs: Most előjött a költségátalány a polgármester úrnál, én  jónak látom, hogy ajánljuk fel, én magam részéről felajánlom, a többiek pedig eldöntik. 

Bereczkiné Balogh Erika: Szeretném kiegészíteni, hogy a jogszabálynak van egy másik pontja is, hogy a polgármesternek költségátalányt határozunk meg, ami lehet 20-30 %-ig. Vagy a választása szerint, nyilatkozat alapján tételes költségtérítés. Tehát a polgármester ezt is választhatja, a felmerülő költségeivel szemben a keletkező számlák után, kifizeti neki a hivatal a felmerülő költségeket. Ebbe nyílván a polgármesternek, kell nyilatkozni, hogy melyiket választja.  

Balogh Gyula Cs: Vagy  esetleg, le is mondhat róla, amiről csak én nyilatkoztam. 
Olajos Mihály: Már ketten is nyilatkozták. Mindenkinek egyéni döntése. A törvényben meghatározott minimum 20% nekem 30% volt meghatározva. Én is, hajlandó vagyok azt a 10 %-ot ami extra volt, a közösbe ajánlani. Hova tesszük, azt még nem tudom, de én is felajánlok 10 %-ot a költségtérítésemből. Ez közel 40.000.- Ft bruttóba. Visszatérve arra, amit Bereczkiné Balogh Erika mondott, nincs már ilyen ez megszűnt. A polgármester a költségtérítésével szemben számlát köteles benyújtani, az elmúlt időben én számával igazoltam kiadásaimat, amit maradt abból adót vontak. Technikailag, hogyan lehet ezt megoldani nem tudom. Ha közösen nyitunk egy számlát, akkor arra, vagy mindenki eldönti, hogy hova gyűjti. Balogh Gyula Cs. elmondta, hogy az Alapítványba ő nem akarja befizetni, de természetesen a Gyermekekért Alapítványba, és a Szentpéterszeg Jelenéért, Jövőjéért Alapítványba lehet befizetni. Kijelentem, hogy a 10%-ot minden további nélkül felajánlom.
Kovács Imre: Köszönjük szépen.

Bereczkiné Balogh Erika: Tisztázni szeretném, hogy akkor most a 30%-ból, vagy a 20%-ból ajánlsz fel 10 %-ot?

Olajos Mihály: A 30%-ból.
Bereczkiné Balogh Erika: Én viszont az javaslom, hogy a 20%-ot állapítsuk meg, mert közismert, hogy az önkormányzat, milyen gazdasági helyzetben van. A 20 % is bőségesen elegendő arra, hogy 10%-ot felajánljon a közjó javára.

Tornyi Lajos korelnök: Köszönöm szépen, további hozzászólások?

Balogh Gyula Cs: A bérrel nincs mit kezdeni, mert az a törvényben szabályozott, viszont, hogy tiszta víz legyen a pohárba, én szeretném tudni, hogy milyen igazgatósági tagságokat töltesz be más szervezeteknél? Illetve, melyekhez kell, a Képviselő-testületnek a hozzájárulása, mert tudtommal a törvény előírja, hogy egyes pozícióknál a testületnek ajánlani kell, illetve hozzá kell járulni. Rosszul tudom ezt? De a kérdés áll? Kérlek, hogy mond el, miben veszel részt, milyen tiszteletdíjakat kapsz. Ha az önkormányzat alapján vagy delegálva, ez kötelességed. 

Olajos Mihály: Sehonnan nem veszek fel tiszteletdíjat. Itt van egy fizetésem és egy költségtérítésem, sehonnan máshonnan nem kapok tiszteletdíjat. Ez így korrekt? Ha én igazgatósági tag lennék valamelyik gazdasági társaságban, melyben önkormányzat alapító tag az összeférhetetlen a polgármesteri tisztséggel. Nekem az ilyet meg is kellene szüntetnem, tehát nem vagyok igazgatósági tag. Vagyok felügyelő bizottságba több helyen is, de az nem összeférhetetlen és nem kapok érte tiszteletdíjat. 
Balogh Gyula Cs: A kérdés arra vonatkozott, hogy milyen tisztségeket töltesz be? Ebben benne van a felügyelő bizottsági tagság is.
Olajos Mihály: Pontosan. De mint mondom, nincs jelen pillanatban.

Balogh Gyula Cs: Igazgatósági tagság?
Olajos Mihály: Sem igazgatósági tag, és felügyelő bizottsági tag sem vagyok. Felügyelő bizottsági tagja vagyok több társadalmi szervezetnek, mint például a Magyar Önkormányzatok Szövettségének, több helyen, de itt sem kapok tiszteletdíjat.  Gazdasági társaságnál, nem vagyok felügyelő bizottsági tag sem. 

Balogh Gyula Cs: Ez meg kellett, hogy kérdezzem.

Olajos Mihály: Azért mondom el ezeket a dolgokat. 

Bereczkiné Balogh Erika: Az Interneten, úgy látszik nem pontos az adatszolgáltatás. Mivel a Hajdó-Bihari Vízmű Zrt-nél benne van Olajos Mihály felügyelő bizottság elnöke, tiszteletdíja 110.400.- Ft/hó.
Tornyi Lajos korelnök: Ez már nem aktuális. 

Olajos Mihály: Teljesen mindegy most vagy annak hiszel, vagy nekem?

Bereczkiné Balogh Erika: Ezért kérdezem, hogy biztos nincs frissítve és több éves adat van rajta. 
Tornyi Lajos korelnök: Én azért tudok erre biztos választ adni, mert Olajos Mihály legutóbb engem bíztatott, hogy menjek el a Vízmű Zrt közgyűlésére, s ott már Olajos Mihály nem felügyelő bizottsági tag. 

Kovács Imre: Miért helyettesítetted Olajos Mihályt.

Tornyi Lajos: Megbízott a Képviselő-testület, mert ő érintett volt.

Kovács Imre: Miben volt érintett, ha nem volt felügyelő bizottsági tag?

Tornyi Lajos: Akkor az volt, de most már nem az. Akkor volt.

Kovács Imre: Mikor volt az, az akkor?

Tornyi Lajos korelnök: Most pontos dátumot nem tudok mondani. De biztos most nem az.

Kovács Imre: Elfogadom.

Olajos Mihály: A testület is tudta, hogy Tornyi Lajos 2-3 napirendi pontnál engem helyettesített volna. Egyébként Harasztosi Gyula, és Bereczkiné Balogh Erika tudja, mivel ott volt a testületi ülésen, amikor  a testület úgy döntött, hogy helyettesítsen Tornyi Lajos.  
Kovács Imre: Elhisszük, mert jegyzőkönyvbe mondod. 

Balogh Gyula Cs: Tudomásul vettük.

Kovács Imre: Szeretnék hozzászólni. Osszuk, szorozzuk a pénzeket. Felállt egy új Képviselő-testület a régi-új polgármesterrel, de sem egy szervezeti és működési szabályzatot nem kaptunk, de már döntsünk. A másik dolog, meg kellene ismerni, az önkormányzat anyagi helyzetét, hova tartozunk, teljes kimutatás, az anyagi helyzetről. A pletykákból szinten sok mindent lehet hallani. pl. tetőteret építettünk a falu pénzén stb. Így nem lehet dönteni. Hogyan alkossunk gazdasági programot, ha nem tudjuk az anyagi helyzetet. Osztjuk a pénzeket, de azt sem tudjuk, hogyan áll a falu. Kellene egy kimutatás, vagy a jegyző nőtől, vagy a polgármestertől. Itt már úgy kellett volna kezdeni, kiadni, az ülés előtte 2-3 nappal, hogy át tudjuk tanulmányozni, kinek tartozik a falu, a falunak kik tartoznak. De így nem sok értelmét látom az egésznek.

Dr. Juhász Marica: A pénzügyi jelentés ki van függesztve a faliújságra, ami kötelező volt. Az alakuló ülésnek nem kötelező eleme. A másik dolog Szervezeti és Működési Szabályzatban csak személynevek módosítására kerül sor. Mivel csökkent a testület létszáma ezt is módosítani kell, illetve a névsort is. A bizottsági tagok összetételét kell még módosítani. Semmilyen más módosításra most nem kerül sor az SZMSZ-ben, melyet a 10. napirendi pontban fogunk tárgyalni.

Kovács Imre: Az SZMSZ, a Szervezeti és Működési Szabályzat, Harasztosi Gyula tudja, Bereczkiné Erika tudja, mi van benne, én honnan tudjam.
Dr. Juhász Marica: Igaza van, egyébként fönt van a honlapunkon. Valóban nem küldtem ki. 

Tornyi Lajos korelnök: Köszönöm!

Balogh Gyula Cs: Javasolnám, hogy kövessük a napirendi pontokat. Nekem is lesz majd rengeteg kérdésem, de ezt hagyjuk a végére. 

Kovács Imre: Ne haladjunk tovább, az anyagi helyzet igen is lényeges, hogy hogyan áll a falu. A kampányban is elhangzottak olyanok, hogy el van adósodva a falu. Ahhoz, hogy tisztán lássunk a  képviselőknek igen is tudni kell, hogy hogyan áll az önkormányzat. 

Tornyi Lajos korelnök: A mai napirendi pontokat a Képviselő-testület egyhangúlag  elfogadta, ebből az következik, hogy minden egyes napirendi pontot meg kell tárgyalni. 

Balogh Gyula Cs: Visszatérünk erre.

Tornyi Lajos korelnök: Nincs ennek akadálya, Balogh Gyulával értek egyet, haladjunk tovább.

Balogh Gyula Cs: Nem ugorjuk át, visszatérünk rá.

Kovács Imre: Rendben van, de nem kaptam választ rá, hogy meg lesz, amit kértem.
Harasztosi Gyula: Most ebben a napirendi pontban nekünk szavazni kell, tisztázni kell a variációkat,  Bereczkiné Balogh Erikának volt egy javaslata a 20 %-ról, van egy alap javaslat ami, 30 %. Tisztázni kell a dolgokat. 

Tornyi Lajos korelnök: Szavazni fogunk róla. Szavazásra, fogom feltenni a kérdést. A módosító indítvánnyal kezdek. 

Olajos Mihály: Annyit tennék hozzá, hogy a 30%-os költségtérítésre mondtam, hogy abból felajánlok 10%-ot. De ha 20 %-ban határozzák meg a költségtérítést, ami a törvényben van biztosítva, akkor én abból nem tudok felajánlani. Mert a költségek kiteszik a 20 %-ot, sőt meg is haladják. 
Tornyi Lajos korelnök: Van-e még kérdés? Amennyiben nincs, kérem a testület szavazzon. 

Olajos Mihály: Jelezni szeretném, hogy ebben a szavazásban nem veszek részt, mivel érintett vagyok.

Tornyi Lajos korelnök: Ebben a napirendi pontban tehát 6 fogunk szavazni, mert Olajos Mihály polgármester jelezte érintettségét. Kérem a testületet, hogy kézfeltartással jelezze, ha egyetért azzal, hogy Olajos Mihály polgármester illetményét  425.150.- Ft/hó-ban határozzuk meg. 

A Képviselő-testület 6 igen szavazattal a következő határozatot hozta. 

99//2010. (X.18.) Önk. számú
H A T Á R O Z A T

Szentpéterszeg Községi Önkormányzat Képviselő-testülete  Olajos Mihály polgármester illetményét 2010. október 3-i hatállyal bruttó 425.150.- Ft/hó összegben állapítja meg. 

A Képviselő-testület felhatalmazza az alpolgármestert, hogy a határozat alapján a munkáltatói intézkedést a képviselő-testület nevében írja alá.

A Képviselő- testület felhatalmazza Dr. Juhász Marica jegyzőt, hogy az illetmény havonta történő kifizetéséről gondoskodjon.

Felelős: Dr. Juhász Marica jegyző 

Határidő: azonnal, illetve folyamatos

Tornyi Lajos körelnök: Következő határozati javaslatként a módosító indítvány teszem fel szavazásra, melyet Bereczkiné Balogh Erika terjesztett elő, melyben a polgármester költségátalányát 20%-ban határozzuk meg. Kérem aki, ezzel egyetért kézfeltartással jelezze.  

 4 igen szavazat.  Kérem a testület, tagjait kézfeltartással jelezzék, ha az eredeti határozati javaslattal értenek egyet, mely szerint 30 %-ban határozzuk meg a polgármester költségátalányát.  2 igen szavazat. Ezek alapján a Képviselő-testület a következő határozatot hozta. 

100/2010. (X.18.) Önk. számú

H A T Á R O Z A T

Szentpéterszeg Község Önkormányzat Képviselő-testülete  Olajos Mihály polgármester részére havi illetménye 20 %-ának megfelelő, azaz 85.030.- Ft/hó összegű költségátalányt állapít meg.

A Képviselőtestület felhatalmazza Dr. Juhász Marica jegyzőt, hogy a költségátalány kifizetéséről havi rendszerességgel gondoskodjon.

Felelős: Dr. Juhász Marica jegyző

Határidő: azonnal, illetve folyamatos

6. napirendi pont: Az alpolgármester megválasztása, eskütétele (fogadalomtétele
Tornyi Lajos korelnök: Átadom a szót Olajos Mihály polgármester úrnak. 

Olajos Mihály: Tisztelt Képviselő-testületet a törvény értelmében a polgármester feladata az alpolgármesteri tisztségre való jelölés. Az elmúlt időszakban, bizonyára mindenki tudja, hogy Tornyi Lajos töltötte be ezt a tisztséget, és én ezen nem kívánok változtatni. Én továbbra is Tornyi Lajos jelölöm az alpolgármesteri tisztségre. Ezzel kapcsolatosan megbeszélést folytattam Tornyi Lajossal ő valószínű, hogy itt egy pár szóban el kívánja mondani, hogy hogyan kívánja ezt a tisztséget ellátni. 
Tornyi Lajos: Én úgy gondoltam, lemondok az alpolgármesteri tiszteletdíjamról, ha minden képviselő le fog mondani a tiszteletdíjáról. Köszönöm szépen!

Olajos Mihály: Van-e kérdés?

Kovács Imre: Alpolgármesteri fizetésnél is megvannak a szorzószámok, ez alapján van megállapítva. El lehet-e térni? Lehet-e kevesebb?
Olajos Mihály: A tiszteletdíját abban javasolnám, ami eddig volt.
Tornyi Lajos: Pontosan tudom: alpolgármesteri tiszteletdíj 54.500.- Ft képviselői tiszteletdíj 10900.- Ft bruttó.
Kovács Imre: Mind a kettő jár.

Olajos Mihály: Igen. 

Kovács Imre: Mennyi a költségtérítése.

Olajos Mihály: Ha azt nézzük, ami a törvény szerint van, az 4,5-6,5-szerese az illetményalapnak ez sokkal több lenne. De mivel társadalmi tisztségben fogja betölteni, nem kell ehhez ragaszkodni. Tiszteletdíjat állapíthat meg a Képviselő-testület. Azt javaslom majd, amit eddig kapott, azt kapja meg. Nem az illetményalap 4,5-6,5-szeresét.
Kovács Imre: Az durva lenne egy ilyen kis falunál.

Balogh Gyula Cs: Ha kapunk egy tájékoztatót, miért csak az első bekezdés van leírva a törvénynek, mért nincs leírva az egész. Ez megtévesztő. A törvény folytatja ezt, hogy a testület tetszőlegesen sokkal kevesebb összegben megállapíthatja az alpolgármesteri tiszteletdíjat. Mert a törvény így folytatódik.

Olajos Mihály: Nem, mert azt mondja a törvény, hogy.

Balogh Gyula Cs: Akkor biztos rosszul tudom. Akkor vegyük elő a törvényt!

Dr. Juhász Marica: Ugrottunk másik előterjesztésre? Mi volt a kérdés
Kovács Imre: Tiszteletdíjról beszélünk.

Bereczkiné Balogh Erika:  Az Övt. 4 §. (2) bekezdés a) pont.

Dr. Juhász Marica: 2000-nél kevesebb lakosú településen tiszteletdíjat állapíthat meg.

Bereczkiné Balogh Erika: Állapíthat meg, feltételes módban.

Olajos Mihály: Menjünk tovább.

Dr. Juhász Marica: A 2000, illetve annál több településen, tiszteletdíjat állapít meg.

Olajos Mihály: Társadalmi megbízatású alpolgármester részére, menjünk tovább.

Dr. Juhász Marica: A képviselő-testület a polgármester, illetve az alpolgármester írásban beadott kérésére mellőzheti, az /1/ illetve /2/ bekezdésében meghatározott tiszteletdíjak megállapítását. Illetve az ebben foglaltaktól kisebb összegben is megállapíthatja.
Balogh Gyula Cs: Így teljes a törvény, így kellett volna ezt előterjeszteni. Ez eleve megtévesztő, ez az egyedi bekezdés. Ha nekünk támaszt adtok, előterjesztetek valamit, akkor teljes körű előterjesztést kérünk, hogy ne legyen megtévesztő. Mert ez most azt sugallja, hogy ekkora összegben lehet megállapítani. 

Olajos Mihály: Én elmondtam, hogy, mivel társadalmi megbízatású.

Balogh Gyula Cs: Akkor minek van az előterjesztés. 

Olajos Mihály: Az előterjesztés az a része a törvényi hivatkozás.

Bereczkiné Balogh Erika: Ez félrevezető.

Kovács Imre: Ha már leírjuk akkor az egész törvényt írjuk le, ami erre vonatkozik. Ez hozzá tartozott volna, amit mondott Balogh Gyula, hogy megállapítható kisebb összegben is. 

Dr. Juhász Marica: Eddig is a kisebb összeget kapta.

Kovács Imre: Az mindegy, hogy eddig mi volt, az nem érdekes. Most egy új fejezet van.

Olajos Mihály: A következő ülésekre, ezekre figyelni fogunk. Mivel az alpolgármesternek a megválasztása titkos. Így a titkos szavazásra egy ad hoc bizottságot kell létrehozni. Én ebbe az ad hoc bizottságba felkérnék három személyt, hogy vegyen részt a szavazatok megszámolásában. Felkérném, Harasztosi Gyulát, Kovács Imrét és Balogh Gyula Cs-t. A bizottság elnökének Harasztosi Gyulát javaslom. 

Harasztosi Gyula: Én le akarok mondani az elnöki jelölésről. 

Olajos Mihály: Rendben van.  Balogh Gyula Cs. vállalod, az elnöki tisztséget?

Balogh Gyula Cs: Neked kell megmondani.

Olajos Mihály: Van-e valakinek más javaslata? Aki egyetért az ad hoc bizottság felállításával és tagjaival elnöke Balogh Gyula Cs., az kézfeltartással jelezze.

A Képviselő-testület 7 igen szavazattal a következő határozatot hozta. 

101/2010. (X.18.) Önk. számú

H A T Á R O Z A T

Szentpéterszeg Község Önkormányzat Képviselő-testülete az alpolgármester megválasztásának lebonyolítására ad hoc bizottságot hoz létre.

A bizottság elnöke: Balogh Gyula Cs
                     tagjai: Harasztosi Gyula
                                 Kovács imre
Felelős: elnök

Határidő: azonnal

Olajos Mihály: Kérem, osszák ki a szavazólapokat.
Szünet

Balogh Gyula Cs: Megállapítom, hogy a szavazás eredménye 4 nem szavazat, 3 igen szavazat.
102/2010 (X.18.) Önk. sz.

HATÁROZAT
Szentpéterszeg Községi Önkormányzat Képviselő-testület úgy határozott, hogy nem támogatja  Tornyi Lajos alpolgármesterré választását.

Határidő: azonnal

Felelős: Olajos Mihály polgármester
Olajos Mihály: Tehát akkor az alpolgármester választás eredménytelen. Így az alpolgármesteri tiszteletdíjról már nem kell határozni. Haladjunk tovább. 
Balogh Gyula Cs: Pillanat, nem lépjünk tovább. Ilyenkor, hogy szól a törvény? A polgármester úr javaslatát a testület nem fogadta el. 

Dr. Juhász Marica: Csak polgármester úr javasolhat.

Olajos Mihály: Én, pedig nem javaslok mást. 

Kovács Imre: Akkor nem lesz alpolgármester?

Balogh Gyula Cs: A törvény leírja-e, hogy kötelező?

Bereczkiné Balogh Erika: Kötelező!

Dr. Juhász Marica: Kötelező alpolgármester választani, de ha ez most eredménytelen, akkor a következő testületi ülésen újra tárgyaljuk.

Kovács Imre: Ajánljon mást! Ha a törvény előírja, akkor kell.

Olajos Mihály: Csak a polgármester javasolhat. 

Kovács Imre: Javasolj másikat! Vagyunk még itt öten.

Balogh Gyula Cs: Nem biztos, hogy akkor megváltoztatja valaki a véleményét.

Olajos Mihály: Ha nem változtatja meg, akkor nem lesz alpolgármester.

Balogh Gyula Cs: De a törvény előírja!

Kovács Imre: Ragaszkodunk a törvényhez!

Bereczkiné Balogh Erika: Hat hónapon belül az Országgyűlés feloszlatja az önkormányzatot.
Olajos Mihály: Így van. 

Berreczkiné Balogh Erika: Törvénysértést követünk el. 

Olajos Mihály: Így van. 

Kovács Imre: Most neked miért jó, ha nincs alpolgármester?

Olajos Mihály: Tehát nekem, meg kell magyarázni, hogy miért Tornyi Lajost jelöltem.

Balogh Gyula Cs: Nem kell megmagyarázni, ezen már túlléptünk. Nem kell magyarázkodni. Javasolj mást!

Olajos Mihály: Nem teszek másra javaslatot. 

Kovács Imre: Hogy tudunk így együtt dolgozni, ha már most itt kekeckedel.

Olajos Mihály: Én nem kekeckedek.  Ti nem fogadjátok el, akit én javaslok.

Kovács Imre: Ez a demokrácia. Eddig nem így volt, mert eddig csak egy szavazat volt az Olajos Mihályé. Most már megváltozott a helyzet, ne felejtsd el. A demokrácia erről szól, ha nem egyezik a szavazat, akkor az győz, aki több szavazatot kap. 

Olajos Mihály: Akkor, ha én teszek egy másik javaslatot. 

Kovács Imre: Akkor ne tegyél. Tudomásul vettük. 

Balogh Gyula Cs: Fél éven belül alpolgármestert kell választani! 

Dr. Juhász Marica: Így van.

Balogh Gyula Cs: Ha nem történik meg?

Dr. Juhász Marica: Mulasztásos törvénysértés van. 

Balogh Gyula Cs: Milyen következményei vannak?

Dr. Juhász Marica: A feloszlatás az nem feltétlen következmény.
Balogh Gyula Cs: Mik a következmények?

Dr. Juhász Marica: Fel fognak szólítani, hogy tegyünk eleget ennek a mulasztásos törvénysértésnek. 

Balogh Gyula Cs: Jó választunk fél év múlva. Nem könnyíted meg a dolgodat. Lépjünk tovább.

Bereczkiné Balogh Erika: Legvégső pont az Országgyűlés fogja feloszlatni a testületet. Mert a közigazgatási hivatal fel fogja most szólítani, a testületet, hogy törvénysértést követett el, az alakuló ülésen, hogy nem választott alpolgármestert. A következő lépés, ha ennek nem tesz eleget a testület, akkor az Országgyűlés fogja feloszlatni. 

Olajos Mihály: Törvénysértést nem követett el.

Bereczkiné Balogh Erika: De mulasztásos törvénysértést. 

Olajos Mihály: Az más.

Bereczkiné Balogh Erika: Ugyan az.

Balogh Gyula Cs:  Hidd el, ha szembehelyezkedsz a testület többségének az akaratával, nem segíted a közös munkát. De lesz majd olyan helyzet, igaz, hogy most neked kellett jelölni alpolgármestert, de lehet, hogy legközelebb mi bírálunk felül, mi kérünk számon. Ez most csak ténymegállapítás. Ha közös munkát akarsz, akkor magadra nézve is tedd kötelezővé a többség akaratát. Ha ezt nem teszed meg akkor, nyílván, hogy nehezebben tudunk együtt dolgozni. De a legközelebbi határozatban nyílván, nem lesz olyan kiskapu, hogy te teszel javaslatot. Ha hozunk egy határozatot, azt neked kutya kötelességed lesz végrehajtani.

Olajos Mihály: Ez így van.

Balogh Gyula Cs: Nyílván, ha te így döntöttél, ezt már nem lehet rajtad számon kérni. Nem jössz elő másik javaslattal.  Lépjünk tovább. 

Kovács Imre: Felhívnám a Jegyzőnőnek a figyelmét a törvényesség betartására. Önnek tudni kell a törvénynek minden paragrafusát. Tessék utána nézni. 

Dr. Juhász Marica: Köszönöm a Képviselő Úr figyelmeztetését, elmondtam, hogy mulasztásos törvénysértés történt. 

Kovács Imre: Felhívom a figyelmét a törvényesség betartására. 

Dr. Juhász Marica: Köszönöm!
Kovács Imre: Tudomásul vettem. Utána kell nézni, hogy mit kell tenni. 

Belogh Gyula Cs: Egyelőre semmit nem lehet tenni, fél év van rá, hogy javasoljon mást.  

Kovács Imre: De miért lesz ez így jó?

Balogh Gyula Cs: Kérdezd meg tőle!

Kovács Imre: Ne haragudj meg, azt hiszed, hogy egy hónap múlva, vagy egy fél év múlva megváltozik a véleményünk. Te ebben bízol?

Olajos Mihály: Nem! 

Kovács Imre: Hát akkor miben?

Olajos Mihály: Nekem nem kell bizonyítani. 

Kovács Imre: Vagy csak Tornyi Lajos lehet alpolgármester? A többi egy sem alkalmas? 

Olajos Mihály: Nem! Pillanat. Ha el kell, hogy mondjam, elmondom.

Kovács Imre: Csak tudjuk, hogy esetleg miért nem vagyunk jók én, vagy például Harasztosi Gyula?

Balogh Gyula Cs.: Nem kell megindokolni, én nem vagyok kíváncsi az indoklásra, személy szerint.

Olajos Mihály: Az alpolgármesteri beosztás, tisztség, az bizalmi állás. Én úgy gondolom, hogy az lemúlt ciklusban, az alpolgármester, amikor engem helyettesíteni kellett akkor megfelelően, lelkiismeretesen tette. Nekem a mostani szavazáskor egyértelműen az derült ki, hogy négyen, nem bíznak bennem. 

Kovács Imre: A választás egy igen súlyos kritikát fogalmazott meg, az előző testületnek, meg az előző falu vezetésének. Azért ezt vegyük már figyelembe, hogy nem véletlen lett, hogy a 7 képviselőből, csak 3 jutott most be. Ezt tudomásul kell venni, és változtatni kell a dolgokon. Itt a lehetőség megint a változtatásra, erre te megint megkötöd. 

Olajos Mihály: Nem kötöttem meg. 

Kovács Imre: Dehogynem!    

Olajos Mihály: Nem kötöttem meg. Én azt a személyt javaslom, alpolgármesternek.

Kovács Imre: Ugyanott akarod folytatni, ahol abbahagytad. 

Olajos Mihály: Nem.

Kovács Imre: De.

Olajos Mihály: Én eddig mindig meghallgattalak, és én is elvárom, hogy meghallgass. A későbbiek során is így kell ennek lenni. Tehát aki szót kap, az elmondja, amit el akar mondani, utána erre a válaszra megadjuk a lehetőséget egymásnak. Egyrészt ezzel meg is tiszteljük egymást, a másik pedig, hogy így lehet haladni. Ha tehát azt kértétek, hogy ezzel kapcsolatosan mondjak két gondolatot.

Balogh Gyula Cs: Nem kértem.

Olajos Mihály: Nem lesz ez így jó! Ha így marad.

Balogh Gyula Cs: Lépjünk tovább!

Olajos Mihály: Nem te döntöd el, mivel Kovács Imre kérdezett, és én szeretnék rá válaszolni. 

Balogh Gyula Cs: Kíváncsi vagy a magyarázatára?

Kovács Imre: Ezek után már nem. 

Olajos Mihály: Úgy gondoljátok, hogy a továbbiakban ez így működik? Fogunk egy irányba menni majd? 

Kovács Imre: Nem az van, amit te akarsz! Demokrácia van, a szavazatok döntenek. Ezt vedd tudomásul. Az ezelőtti testületben ez így ment, de ennek most vége. Vagy tudomásul, veszed, vagy nem. Nem tudom, hogy gondolod ezt ezután, érvekkel kell meggyőzni az embereket, nem parancsszóra. 

Olajos Mihály: El akartam mondani két mondatot, de nem tudom. Az érveket úgy tudom elmondani, ha el tudom mondani. Azt, hogy te feltettél egy kérdést, és a másik képviselő társad bíztatására, azt mondod, hogy nem vagy erre kíváncsi, akkor nem kellett volna feltenni a kérdést. Ha felteszed, úgy gondolom, hogy a választ is meg akartad hallgatni, és nem az befolyásol, hogy mit mond a másik képviselő. Nem kívánok ezen vitatkozni, én elmondom, hogy négy éven keresztül az alpolgármesteri tisztséget, aki betöltötte abba maradéktalanul megbíztam. 

Kovács Imre: A falunak nem úgy mutatkozott. 

Olajos Mihály: Az te nem tudod lemérni, ha most a faluban közvélemény kutatást tartanánk, hogy hányan helyeselnék, hogy Tornyi Lajos legyen az alpolgármester, hányan tiltakoznának ellene. Itt a Képviselő-testület dönt, nem a falu, ebben az esetben. 

Kovács Imre: Mi most itt döntöttünk ebben az ügyben. 

Olajos Mihály: Így van. Nem fogadtátok el az általam javasolt személyt. Ez egy bizalmi állás, az alpolgármesteri tisztség. 

Kovács Imre: Itt nincs bizalmi állás. Egy faluban nincs bizalmi állás. A falu itt mindőnknek egy bizalmi pozíciót adott. Itt ezen belül nincs még plusz bizalom, itt csak a falu van, nem Olajos Mihály van, meg nem Kovács Imre van, meg nem Tornyi Lajos van. 

Olajos Mihály: Végig mondhatom? Azt akartam még hozzátenni, hogy bizalmi állásról van szó. Elképzelhető, bár nem szeretném, ha ezt tényleg igénybe kellene venni. Akár betegség, vagy baleset következtében én nem tudom ellátni a feladatomat, ekkor életbe lép az, hogy az alpolgármester ül a polgármesteri székbe. Nekem ezt is figyelembe kell venni, és mérlegelni kell, akkor amikor egy embernek az alpolgármesteri tisztséget én megajánlom. Ezt a testület vagy elfogadja, vagy nem fogadja el. Most nem fogadta el. De elnézést, az én helyemre, hogyan javasoljak olyan személyt, aki esetleg nem élvezi a bizalmamat. Ha én egy fél évig nem vagyok itt, ő ül be a helyemre, és nem akarok semmit előre vetíteni, de azt csinál, amit akar ő lesz a polgármester. 

Kovács Imre: Ezek szerint, tehát Tornyi Lajoson kívül mi nullák vagyunk? Mert nem bízol bennünk, csak Tornyi Lajosban bízol. 

Olajos Mihály: Nem erről van szó!

Kovács Imre: Most mondtad! Ebben a percben mondtad!

Olajos Mihály: Én azt mondtam, hogy az elmúlt négy évben Tornyi Lajos töltötte be, és amikor helyettesíteni kellett semmi problémám nem volt.

Kovács Imre: Azt mondtad, hogy ő benne bízol. Itt mondtad! Most mondtad, és már letagadod, hogy ez egy bizalmi pozíció. A többi képviselőben nem bízol. 
Olajos Mihály: Erről egy szó sem esett. A következtetést az te vontad le. Én ilyet nem mondtam.

Harasztosi Gyula: Jegyzőnőtől kérdezném. Ha nem lesz alpolgármester, és ne adj Isten a polgármesterrel történik valami, betegség vagy akármi, ilyenkor mit ír elő a törvény? Ki helyettesíti, ha nem választunk alpolgármestert. 
Dr. Juhász Marica: A törvény előírja az alpolgármester megválasztását. 

Kovács Imre: Törvénytelen eleve az egész.

Dr. Juhász Marica: Arról nem szól, mi van, ha nem. Kötelező alpolgármestert választani. 

Kovács Imre: A polgármester megengedhet magának egy törvénytelen dolgot. 

Harasztosi Gyula: Ha mégis feláll ez a helyzet, törvénytelen, de mégis helyettesíteni kell, a polgármestert, akkor mi van. Korelnök?

Balogh Gyula Cs: Ezt írja a törvény, vagy te csak súgsz?
Harasztosi Gyula: Vagy a polgármester távollétében a testület választ.

Balogh Gyula Cs: A testület veszi át a szerepet, nyílván valóan
, én szerintem. De ne menjünk a dolgok elébe. 

Kovács Imre: Jó tisztában lenni a dolgokkal. 

Harasztosi Gyula: Azért kérdeztem. 

Kovács Imre: Törvénytelen. 

Balogh Gyula Cs: Előírja a törvény, és nem tartjuk be, vagyis a polgármester nem tartja be. 

Kovács Imre: Durva törvénytelenség fog történni. 

Olajos Mihály: Nem durva törvénytelenség. 

Kovács Imre: De az! 

Balogh Gyula Cs: Fél év múlva mivel jössz elő? 

Kovács Imre: Vagy abban bízol, hogy valamelyik képviselő megunja és bejön egy régi tag. 

Olajos Mihály: Nem.

Kovács Imre: Hát akkor miben bízol?

Balogh Gyula Cs: Nem kell bízni, haladjunk már! Lépjünk tovább!

Bereczkiné Balogh Erika: Még, ehhez a napirendi pontoz szeretnék hozzáfűzni. A polgármester illetményéhez és költségtérítéshez még tartozik valami, amiről nem beszéltünk.  Ezen kívül a polgármestert egyéb juttatások is megilletik, például: telefonhasználat, gépkocsi használat. Úgy gondolom, ezt megint tisztázni kell. Mert a korábbi felhatalmazásod a ciklus végével lejárt. Most új ciklus kezdődik, melyben a testület felhatalmazza, és támogatja, hogy milyen juttatásokat is kapjon. Ha nem támogatjuk, akkor nem kapja meg. Ezt minden képen napirendre kell venni, foglalkozni kell a mai napon. Nem tudom az önkormányzatnak van-e ilyen rendelet, a polgármesteri hivatalban foglalkoztatott köztisztviselői juttatások, és támogatások. Ezt helyi rendeletben kell szabályozni. Egyáltalán van-e ilyen rendelet?

Dr. Juhász Marica: Nincs.   

Balogh Gyula Cs: Be van-e határolva a telefonhasználat? 

Dr. Juhász Marica: A eddigi Képviselő-testület nem határolta be. 

Balogh Gyula Cs: Tehát korlátlan. Ez érdekes. 

Bereczkiné Balogh Erika: Nem jogosított fel. 

Balogh Gyula  Cs: Szolgálati telefonod van?

Bereczkiné Balogh Erika: Nem volt hozzá feljogosítva, hogy korlátlanul használja. 

Balogh Gyula Cs: Mivel felvetetted én kérem, javaslom azt, ha kell határozatban a testület felé. Tényszerűen kérem az éves kilométer felhasználást, az éves telefon használatát,  illetve válasszunk ki egy hónapot, javaslom a szeptemberi hónapot. Testületi határozatot kérek, szavazzuk meg, hogy kérjük a telefon használatot éves szinten, kilométer használatot éves szinten, illetve a szeptember  havi részletes telefonszámlát a polgármester úrtól, illetve nem ő tőle, hanem a Jegyzőnőtől. Határozati javaslatot tettem, és kérem, hogy szavazzuk meg. Ennek alapján állapítjuk meg, hogy korátlanul hagyjuk-e.
Olajos Mihály: Kimutatást kértek, a gépkocsi használatról és a telefon használatról. 

Balogh Gyula Cs: Tehát a gépkocsi használatot éves, és telefont is és külön egy hónapot havi bontásban. 

Olajos Mihály: Visszamenőleg egy évre? Vagy ebben az évben?

Balogh Gyula Cs: Ebbe az ében is háromnegyed év eltelt, tehát már kapunk egy képet. Háromnegyed év van, ki tudjuk szorozni, hogy éves szinten mennyi lett volna. Megszavazzuk? 

Olajos Mihály:  Kérem a testület tagjait, hogy aki egyetért a Balogh Gyula Cs. által tett indítvánnyal azt kézfeltartással jelezze. 

A Képviselő-testület  7 igen  következő határozatot hozta. 

H A T Á R O Z A T

Szentpéterszeg Község Önkormányzat Képviselő-testülete úgy határozott, hogy kimutatást kér Olajos Mihály ¾ éves szolgálati telefonhasználatáról, ¾ éves szolgálati gépkocsi használatártól, illetve részletes kimutatást kér a szeptember havi telefondíjáról.
Határidő: 2010. 11. 30.
Felelős: Dr. Juhász Marica körjegyző
Balogh Gyula Cs: Kérdezném, hogy a Jegyzőnőnek is szintén korlátlan minden. Gépkocsi használat, telefonhasználat.

Olajos Mihály: Igen. 

Dr. Juhász Marica: Munkába járásra használom a gépkocsit.
Kovács Imre: De a korlátlan az nem azt jelenti, hogy a tengerpartara is azzal megy. 

Dr. Juhász Marica: Két mondatot szeretnék elmondani. Én azt kérem, hogy amikor összejövünk, a testületi ülésre tartunk akkor, mindenki úgy jöjjön ide, hogy jó kedvvel és igen is a faluért tegyünk. Ne egymást bántsuk. 
Kovács Imre: De ha már itt megakadályozzuk a demokráciát, akkor mit vár a Jegyzőnő a Képviselő-testülettől, hogy jókedvvel vigyorogjunk tovább. Mikor a demokráciát pofonvágják.  

Balogh Gyula: Az első tíz perc után.

Kovács Imre: A kedves polgármester úrnak kellene megtanulnia, hogy demokrácia van. Szavazás van, szavazás dönt. Érvekkel, tényekkel kell meggyőzni a testületet. A falu érdeke is ez, de ha már törvénytelen dologgal kezdünk, akkor hol van a falu érdek. 

Dr. Juhász Marica: Én a következő testületi ülésekre újra be fogom hozni. Ez nem fog elsiklani, a következő testületi ülésen szintén napirendi pontként fog szerepelni. 

Kovács Imre: Balogh Gyula felvetése?

Bereczkiné Balogh Erika: Azt szeretnénk, hogy ne akkor kapjuk, meg hanem az ülés előtt. 

Kovács Imre: Ne itt kelljen megnézni. Csak úgy tudunk itt dönteni, ha előtte megkapjuk az anyagot. Nem úgy megy, hogy felvetjük, mint a Horgász Egyesületnél, hogy adjuk oda tartós használatra a környéket, és ott helyben megszavazzuk. Ez nem így működik. 

Dr. Juhász Marica: Tisztelt Képviselő Úr én azt gondolom, hogy mióta egy éve én itt vagyok, ilyen nem történt. Én mindent előterjesztéssel küldök ki. Ha olyan téma van, ami aznap jön, például egy pályázat, azt a testületi ülés előtt kiosztottam előterjesztésben. Nálam egy év alatt én úgy gondolom, de cáfoljanak, meg ha nem igaz, én mindenről készítettem előterjesztést. 

Bereczkiné Balogh Erika: Illés Tóth jegyző úrnál volt ilyen.

Kovács Imre: Én nem azt mondom, hogy egy éve, vagy két éve, de volt ilyen. 

Dr. Juhász Marica: Biztos volt ilyen, de ne tőlem kérjék számon. 

Kovács Imre: Nem is. Én csak az mondom, hogy volt ilyen. Ez a demokráciában nem így működik. Előterjesztjük, a képviselők felkészülnek belőle, és a saját lelkiismeretük, tudásuk szerint döntsenek. Nem úgy, hogy most felvetem és szavazzuk meg. 

Dr. Juhász Marica: Képviselő Úr! Amióta én itt vagyok ilye nem történt. Nem is fog ilyen történni. 

Kovács Imre: Elhiszem. 
8. napirend pont: Az önkormányzat gazdasági programja megalkotásának elhatározása.

Olajos Mihály: Ciklusprogramnak is nevezik. Kéri a Képviselő-testültet, hogy fél év leforgása alatt a polgármester készítse el a ciklusprogramot, illetve a gazdasági programot. Ennek az eldöntése a feladat. 

Kovács Imre: Egy pár szót szeretnék szólni ehhez a gazdasági programhoz, mint az elején is mondtam, ahhoz hogy valamihez gazdaságilag vagy más dologhoz hozzá tudjunk szólni tudnunk kell az önkormányzat gazdasági helyzetét. Addig nincs miről gazdasági programot hozni. Persze polgármester úr előkészíthet anyagot, de ahhoz, hogy dönteni tudjunk megint felmerül az, hogy az önkormányzat hogy áll gazdaságilag. A másik, amit javasolni fogok ehhez a programhoz a kommunális adó megszüntetése vagy csökkentése. A fél kukadíj visszaállítása. Ezt is kérem belefoglalni szeretném, ha ez visszaállna, hogy a nyugdíjasok és az egyedül élők, kispénzűek megkapják ezt. Újfaluban így van, nehogy már Péterszegen ne lehessen. Nem akarok messzire menni tőlem 50 méterre élő mindkét ember az Idősek Klubjába jár, reggelit, ebédet, vacsorát kapnak, ha nyolc ilyen öreget összeszedek akkor sem lesz tele  egy kuka. Nehogy már annyit fizessem, mint egy másiknak, akinek több családja van. Mindegy, hogy milyen vagyonvesztése van a szemétfeldolgozónak, ahhoz semmi köze a lakosságnak. Ne a lakosságnak kelljen megfizetnie, ha ők felelőtlenül gazdálkodnak. Ezt kérem majd a gazdasági programba bevenni. Megszavaztatni, majd a Képviselő-testülettel a kommunális adó eltörlését, vagy csökkentést, a fél kukadíj visszaállítását. 

Bereczkiné Balogh Erika: Nekem a javaslatban a határidővel kapcsolatban van kifogásom a 2011. március 31. van megjelölve. Ez a legvégsőbb határidő. A törvény ezt úgy írja, hogy hat hónapon belül kell elfogadni a gazdasági programot. Ezt nekünk meg kell tárgyalni, ezt egy bizottságnak véleményezni kell, mielőtt a polgármester a testület elé fogja terjeszteni. Ezután még a képviselők is tehetnek hozzá javaslatot, módosító indítványt. Azért, hogy ne fussunk ki az időből, én azt javaslom, hogy a bizottság véleményével együtt ezt a polgármester legkésőbb december végéig, tehát ebben az évben terjessze a Képviselő-testület elé. Október közepe van még ez megoldható véleményem szerint. 

Kovács Imre: Nekem még lenne hozzászólásom az anyagi dolgokhoz. Hogy tisztán lássunk az önkormányzatnál, szerintem az új Képviselő-testületnek tisztán kell látnia, hogy tudjon döntést hozni. Kérném, hogy ismertessék velünk az összes szerződést, amit az önkormányzat kötött. Akikkel szerződésben állunk. Szerintem ehhez jogunk van. A pályázatok, én a jelenleg folyó pályázatokat felfüggesztését kérem. A testülettel ismertesse a pályázatokat és újra fogadtassa el, mert ehhez szerintem jogunk van. A pályáztatással kapcsolatosan még, próbáljuk meg olyan irányba pályázni, ami csak a lakosság érdekeit szolgálja. Mert a lakosságnak elege van a terhelésből. Csak olyanra pályázzunk, aminek haszna van. Itt van például a Faluház, Ékes Istvánnét elküldték, anyagiakra hivatkozva. Akkor kérdezem én, miért bővítsük a Faluházat, ha nem tudjuk fenntartani még a két személyt sem. Azért az egy disznótorért, mert a sátorba került egy pár ember, nem érdemes, nincs rá szükség. Azért az egy-két alkalomér nem éri meg, mert utána évi több millió Ft-ba fog kerülni a fenntartása a falunak. Próbáljunk csak olyanra pályázni, ami a falu érdeke, és ami nem terheli a lakosságot. Ez sem közvetlenül terheli, de a falunak kell a több millió éves fenntartási költséget viselni. A civil szervezetek elszámoltatása, a testület felé, azzal a pénzzel, amit az önkormányzat adott támogatásként. Ezzel igen is számoljanak el, lássa a testület, hogyan gazdálkodtak azzal a pénzzel, amit a testülettők kaptak. Szerintem ennek sincs semmi akadálya. A következő még amit szeretnék, hogy a testületi tagok ne lehessenek üzleti, gazdasági kapcsolatban az önkormányzattal, szerintem ez így etikus dolog. Elég nagy a munkanélküliség, a faluban ezt mindenki tudja, ne nyugdíjasokat alkalmazzunk, adjunk olyannak munkát, aki munkanélküli, vagy segélyen él, mert ennek hasznát venné, és lehet, hogy ugyanúgy ellátná azt a feladatot. Ezek fontos dolgok, hogy a munkanélkülieket támogassuk. Miért nyugdíjasokat alkalmazunk? Polgárőr autó, Miért azzal hordják a gyerekeket a tanyáról? Átment iskolabusznak, bevásárolni mennek a polgárőr autóval. Ezt ki fizeti? Az önkormányzat, gondolom. Szerintem ez nagyon etikátlan. Ez nem gyerekszállításra van, se bevásárlásra, ezt csak a polgárőr célokra kell használni. Ezt azért kapta a falu. Piactér, civil szervezet, Nép utcai épület ezeket tudni akarjuk, hogy mi történik, ki használja. Kinek van odaadva, mennyiért? Ezeket mindet tudni kellene a testületnek, hogy döntést tudjon hozni. A piactért is átadták egy civil szervezetnek ezzel a falu megint semmit nem nyert. Nem szabad kiadni a falu ingatlanjait. Nem azt mondom, hogy ne támogassuk a civil szervezeteket, de ne ingatlanokkal. 

Balogh Gyula Cs: Nem most akartam elmondani ezeket, de ha már elkanyarodtunk erre, akkor én is szólnék. Sorolnám, hogy én mit szeretnék. Leges legelőször, a költségvetés állását, mivel háromnegyedév van, úgy szeretném, hogy ezt megkapjuk előre, hogy át tudjuk nézni. Nem tudom, hogy mi lesz majd a programterv, én elmondom, hogy mit szeretnék. Mi a programterve most a képviselő-testületnek? Havi egyszeri, vagy alkalomszerűen, hogy lesznek az ülések? Elmondom, hogy mit szeretnék, itt viszontlátni a testületi üléseken. Legelőször is a költségvetés valós helyzetét szeretném látni. Már most háromnegyed év eltelt, ebbe a költségvetésbe külön az intézményeket felsorolva. Legelőször kezdjük az elején, mert mi idegenek vagyunk itt, úgymond nem vagyunk képbe. Mennyi pénzt kaptunk, fejkvóta, egyéb bejövő pénzek. A különböző intézmények mennyiből gazdálkodnak, mennyit költöttek eddig. A folyamatban lévő pályázatok hol tartanak, mire pályáztunk, a már elfogadottak hogyan állnak megvalósulási időben. Mert erről sem tudunk semmit, de ez sürgős lenne, ha kell szabunk határidőt. Az alapítványokra, a hivatal milyen pénzeket utált át, milyen címszóval, mennyi pénzt, bármelyik alapítványra tételesen. Az alapítványról mennyi pénz jött vissza. A különböző intézmények vezetőit meg szeretném hallgatni, kíváncsi vagyok az intézmények munkájára. Szeretném, ha minden intézményvezető itt beszámolna. Kíváncsi vagyok a civil szervezetek munkájára, mennyiben segítő őket az önkormányzat, akár járművel, akár területtel, akár épülettel, akár pénzzel. Külön-külön a civil szervezeteket. Ha szükség van rá, akkor nyílván jóvá hagyjuk, ha minden rendben van, ha nem, akkor felülbíráljuk, a falu érdekében. Ezek kellenek ahhoz, hogy tiszta képet tudjunk kapni, és egyáltalán döntési jogosultságunk legyen. Míg ezeket nem tudjuk, addig én személy szerint nem tudok felelősségteljes döntést hozni. Ez szerintem sürgős, mert nekünk minél hamarabb meg kell ismerni. Tennék egy határozati javaslatot, név szerinti szavazást kérnék, majd valaki becsatlakozik, gondolom a képviselő társak közül. Régi óhaja a falunak, hogy ugye ezt mindig elmondtuk, hogy a testületi ülések nyilvánosak. Milyen nyilvános egy testületi ülés, mikor senki nem tudja, hogy mikor van. Nem hirdetjük, meg csak összejönnek a képviselők. Javaslom, azt, hogy hirdetőtáblán kerüljön meghirdetésre a testületi ülés időpontja. Elhangzott ez rengetegszer, hogy a könyvtárban meg lehet nézni az ülésekről készült jegyzőkönyveket. Előzzük ezt meg, a közmeghallgatáson elhangzott, hogy az Internetre fel lehet tenni, van honlapunk. Testületi határozatot fogok kérni, név szerinti szavazást arról, hogy kerüljön fel minden egyes testületi ülésnek a jegyzőkönyve az Internetre, akinek van hozzáférése, az megnézheti, és első kézből értesül arról, hogy ki-mit mondott, mit határozott a testület. Így megelőzünk mindenféle pletykát. Nem mindenki éri el az Internetet, mivel nincs hozzáférése, másrészt már idős. Van nekünk egy faluújságunk, a 2. oldalon önkormányzati hírekkel szokott megjelenni, ha nem elég  egy oldal, akkor tegyünk be még egyet esetleg egy képpel kerüljön kevesebb bele a disznótorról vagy egyéb rendezvényről. A fontosabb döntéseket írjuk meg a falunak, így a falu részese mindenféle önkormányzati munkának. Nincs az, hogy nem értesülnek a dolgokról. Ez szerintem így tisztességes. Ezután is, ha valami fontosabb döntés lesz a testület név szerint szavazzon, így senki nem fog lebújni három vagy négy ember mögé. De ezt én nem feltételezem senkiről. Mindenki vállalja a véleményét, és feleljen érte. 

Kovács Imre: Határidőt nem mondtál, hogy 15 napon belül kerüljön fel. 

Balogh Gyula Cs: A jegyzőkönyv nyílván, amikor elkészül, utána fel lehet tenni. Azt, hogy ezek a témák mikor jönnek elő, én nem kívánok határidőt szabni. De szerintem mindenkinek jobb, ha minél hamarabb tisztázódnak a dolgok. Mert dönteni kell, jön az újabb költségvetés, jön egyéb dolog. Az iskolabusz kiadásáról készült jegyzőkönyvet is szeretném megnézni, milyen indok alapján lett odaadva. Ha rendbe van, tehát így jó a falunak akkor én elfogadom. De ha nem jó, akkor ezt is meg kell változtatni. Felül kell bírálni, ehhez is kell az a jegyzőkönyv, ami akkor készült, amikor a busz ki lett adva. Nem tudom, hogy Volán vélemény csatolva lett-e hozzá? Nem tudom a részleteke. Teljes körű előkészítéssel kérem ezt, például a buszt. 
Dr. Juhász Marica: Annyiban szeretnék reagálni az elhangzottakra, hogy a képviselő-testületi ülés a mai alakuló ülés meghívója is fönt van a honlapon, az előterjesztésekkel együtt.
Balogh Gyula Cs: Hirdetőtáblát mondtam. 

Dr. Juhász Marica:  Honlapot is.Elég csak a meghívó?

Balogh Gyula Cs. Elég.

Kovács Imre: Meg a napirendi pontokat. 

Dr. Juhász Marica: Az a meghívóban szerepel. Ez meg történt és a továbbiakban is meg fog. 

Bereczkiné Balogh Erika: Jegyzőkönyvek kerüljenek fel. 

Olajos Mihály: Az ülés gyakorisága. 

Dr. Juhász Marica: Az SZMS, az hat ülést ír elő éves szinten.  De természetesen szükség szerint ült össze eddig a Képviselő-testület, azt gondolom, hogy ezzel eddig és ezután sem lesz gond. Természetesen, amit mondott Képviselő Úr ezeket előkészítjük. 

Balogh Gyula Cs: Még van, határozati javaslatom, ez is név szerint. 

Dr. Juhász Marica: Az Ötv.. illetve az SZMSZ leírja, hogy mikor lehet név szerinti szavazást kérni és mikor nem. Minden napirendi pontnál nem lehet név szerinti szavazást kérni. Ezt csak tájékoztatásul szánom. 

Balogh Gyula Cs: Régen divat volt, az egy jó divat, hogy a jegyzőkönyvet két fő hitelesítette, nem tudom, hogy most van-e ez. 

Dr. Juhász Marica: Nem volt, mikor én ide jöttem.

Balogh Gyula Cs: Akkor én javaslom, hogy vetessük vissza, igaz, hogy itt a hangfelvétel, de ha két képviselő átolvassa, akit megbízunk, és akkor nem lesz ilyen, mint a közmeghallgatáson, hogy alanyi jogon jár a temetési segély, vagy pedig rászorultsági alapon. Nem lesz ilyen, nem lesznek ügyek. 

Dr. Juhász Marica: Erre határozatot kellene hozni.

Balogh Gyula Cs: Még lenne, mondani valóm, vagy bontsuk külön?

Dr. Juhász Marica: Bontsuk szét, mert sok lesz így egyben. 

Balogh Gyula Cs. Név szerint kértem, lehet?

Dr. Juhász Marica: A jegyzőkönyv hitelesítők megválasztása? 
Balogh Gyula Cs: Amit elsoroltam, hogy mire vagyunk kíváncsik vagyis én, név szerint. 

Dr. Juhász Marica: Ez megtörtént, de lehet erről is hozni egy határozatot, de erre nem szükséges.

Kovács Imre: Milyen idő után?

Dr. Juhász Marica: Amikor elkészültek ezek az anyagok. Kezdjük először a jegyzőkönyv hitelesítők megválasztásával. 

Olajos Mihály: Jegyzőkönyv hitelesítésre javaslom, Kovács Imrét, és Balogh Gyulát Cs. Kérem a testület tagjait, hogy név szerint szavazzanak.

Dr. Juhász Marica: Balogh Gyula.

Balogh Gyula: Igen.

Dr. Juhász Marica: Balogh Gyula Cs.

Balogh Gyula Cs.: Igen.

Dr. Juhász Marica: Bereczkiné Balogh Erika.

Bereczkiné Balogh Erika: Igen

Dr. Juhász Marica: Harasztosi Gyula

Harasztosi Gyula: Igen.

Dr. Juhász Marica: Kovács Imre

Kovács Imre: Igen.

Dr. Juhász Marica: Tornyi Lajos.

Tornyi Lajos : Igen.

Dr. Juhász Marica: Olajos Mihály:

Olajos Mihály: Igen.

A Képviselő-testület 7 igen szavazattal a következő határozatot hozta. 
104/2010. (X.18.) Önk. számú

H A T Á R O Z A T
Szentpéterszeg Község Önkormányzat Képviselő-testülete a képviselő-testületi ülésekről készülő jegyzőkönyvek hitelesítőinek 
Balogh Gyulát Cs, képviselőt és






    
Kovács Imre képviselőt 
megválasztja

Határidő: azonnal

Felelős: Olajos Mihály polgármester

Olajos Mihály: A honlapra kerüljön fel a meghívó és a jegyzőkönyv. Az újsággal kapcsolatosan annyit kérnék, hogy újság egyrészt kéthavonta jelenik meg, kéthavonta lesz annyi testületi ülésünk, hogy azt nem tudjuk betenni. Kérem a képviselőket, ha egyetértenek kézfeltartással jelezzék.

Balogh Gyula Cs: Csak ami fontosabb, ami az egész falut érinti. 

Olajos Mihály: Nem kívánnék egy külön újságot kiadni, hogy minden testületi határozat benne legyen. 

Balogh Gyula Cs: Én ezt nem javasoltam. 

Olajos Mihály: Majd a Képviselő-testület a testületi ülésen elhangzottaknak megfelelően meghatározhatja, hogy mi jelenjen meg az újságban. Ezt mindig kérem majd a testületi ülésen, ha úgy döntetek, hogy ez fontos jelenjen meg az újságban. De ezt mindig a jegyzőkönyv is tartalmazza. Más javaslatod? Kérem a testületet, hogy név szerint szavazzanak.
Dr. Juhász Marica: Balogh Gyula.

Balogh Gyula: Igen.

Dr. Juhász Marica: Balogh Gyula Cs.

Balogh Gyula Cs.: Igen.

Dr. Juhász Marica: Bereczkiné Balogh Erika.

Bereczkiné Balogh Erika: Igen

Dr. Juhász Marica: Harasztosi Gyula

Harasztosi Gyula: Igen.

Dr. Juhász Marica: Kovács Imre

Kovács Imre: Igen.

Dr. Juhász Marica: Tornyi Lajos.

Tornyi Lajos : Igen.

Dr. Juhász Marica: Olajos Mihály:

Olajos Mihály: Igen.

A Képviselő-testület 7 igen szavazattal a következő határozatot hozta. 

105/2010. (X.18.) Önk. számú

H A T Á R O Z A T

Szentpéterszeg Község Önkormányzat Képviselő-testülete úgy határozott, hogy a testületi ülések meghívóját hirdetőtáblán teszi közzé a falu számára, az előterjesztéseket, valamit az ülések jegyzőkönyvét a honlapon teszi közzé. A falu életében jelentős döntéseket, pedig a helyi újságban teszi közzé.
Határidő: folyamatos
Felelős: Olajos Mihály
Balogh Gyula Cs: Amit kértem az meg kell szavazni testületi határozattal? A vezetők beszámolása stb.
Olajos Mihály: Nem. 

Bereczkiné Balogh Erika: Egy határozatot fogadjunk el egy határidővel, mert nyilván nem négy év múlva vagyunk kíváncsiak ezekre a dolgokra. 
Balogh Gyula Cs: Nem kell, mert az idő az úgy is sürget, mert jön a következő költségvetés.

Dr. Juhász Marica: Most a gazdasági programról beszélünk?

Bereczkiné Balogh Erika: Nem. Költségvetés valós helyzetéről egy beszámoló.
Dr. Juhász Marica: Rövid időn belül következik a háromnegyed éves beszámoló.

Balogh Gyula Cs: Nem akarom még egyszer elmondani, amit felsoroltam. 

Bereczkiné Balogh Erika: Folyamatban lévő pályázatok. Alapítványokra átutalt pénzek, visszajövő pénzek. Intézmény vezetők beszámolója. Civil szervezetek.

Kovács Imre: Én viszont felvetettem, hogy számoljanak el a kapott pénzekkel. 

Balogh Gyula Cs: Nem elszámoltatás ez, hanem ismerjük meg a munkájukat. Mivel támogatta őket az önkormányzat, épület, terület stb. Legyünk képbe, mert ha valaki megkérdez valamit a faluban ne álljak úgy, hogy ezt nem tudom. Ez természetes dolog. 

Dr. Juhász Marica: Decemberben szokott beszámolni az iskola igazgatója, ez így jó lesz-e.

Balogh Gyula Cs: Nekem nem! 

Dr. Juhász Marica: Tehát novemberben számoljanak be. 

Balogh Gyula Cs: Igen. Minél hamarabb ismerjünk meg mindent. 

Dr. Juhász Marica: Részemről semmi gond.

Olajos Mihály: Ezt akkor lezárhatjuk? 

Balogh Gyula: Szeretném tájékoztató jelleggel megtudni, hogy mennyi most a falu tartozása?

Olajos Mihály: Úgynevezett folyószámlahitel, likvidhitel, van 10 millió Ft folyamatosan. 10 millió forint pörög a számlán. Amikor elköltjük, akkor nincs tovább pénzünk. Amikor megjön az állami támogatás, akkor visszamegy az OTP-hez és újra kezdődik elölről az egész. Likvidhitel 10 millió forint az ami, valamikor teljesen le van kötve, van amikor csak 5 millió van elköltve belőle, ez változó. A beszállítói számlák, amik nincsenek kifizetve, határidőn túli úgy tudom, most nincs, határidőn belüli, azaz 60 napon belüli az is közel 10 millió forint ami nincsen kiegyenlítve. De ez is változó, mert ha letelik a 60 nap azt fizetjük. Az ami a fél éves beszámolóban volt, egy olyan, hogy az önkormányzat éves költségvetése megközelítőleg 420 millió forint, ebből a saját bevételek illetve a normatív támogatás 350 millió forint. Volt egy 70 millió forint, amivel indultunk január elsején, ami hiány volt. Ennek két oka van, ha nem mutatunk ki működési hiány, akkor nem tudunk pályázni az ÖNHIKI támogatásra. Egyrészt mesterségesen is a kiadási szintet felfele tornázzuk, hogy tudjunk pályázatot benyújtani. Fél évre ez a hiány lecsökkent 60 millió forintra. A zavartalan működés érdekében februárban is úgy fogadtuk el a költségvetést, hogy 80 millió Ft működési hitelt veszünk fel. Illetve ezt csökkentjük azzal, mait az ÖNHIKI-ből megkapunk. Fél évkor ez a hitel már lecsökkent 64 millióra és a beszámolóban ott is az volt, hogy a zavartalan működés érdekében az önkormányzat 64 millió forint működési hitel felvételét tervezi. Ez továbbra is csak az ÖNHIKI, mert szeptemberben a II. fordulóban be lehetett adni. Visszamenőleg éveken keresztül ugyan így szól a költségvetés. De soha nem vettünk fel egy fillért sem. Ebben az évben már odáig eljutottunk, hogy vettünk fel 10 millió forint működési hitelt, likvidhitelt, hogy a beszállítókat ki tudjuk fizetni. De a 64 millió forintot nem vettük fel és nem is akarjuk felvenni. De nem is adnának nekünk, mert az önkormányzat egy Péterszeg nagyságú önkormányzat nincs olyan helyzetben, hogy bármelyik bank adna nekünk 64 millió forintot. A saját bevételek és normatív bevételek csak bizonyos részét előlegezi meg a pénzintézet, egy ilyen nagyságú önkormányzatnál 10-15 millió forintnál nagyobb hitelt nem adnak, működésre. Fejlesztésre egy önkormányzati beruházásnál ott lehet fejlesztési hitelt felvenni, de ennek általában a pályázat a fedezete. Általában utófinanszírozásúak a pályázatok. Az óvoda fejlesztésése 30 millió forintos beruházás volt. Megépítették, ki kellett fizetni, de annak a fedezete ott van a pályázatban. Tehát a valós helyzet, ha azt mondjuk van 10 millió forint folyószámla hitel, a ki nem fizetett számlák 60 napon belüliek szintén 10 millió  forint. Pályázatokról, aktuális pályázatok a legközelebbi testületi ülésen dönteni kell az iskolának Péterszeg-Gáborján, a közbeszerzés ki lett írva. Technikai felszerelésekre nyert durván bruttó 15 millió forintot az önkormányzat. Elektronikus tábla, számítógépek, olyan technikai felszerelések, melyek a gyermekek oktatásához kellenek. Rövidesen egy héten belül találkoznunk kell, a közbeszerzés megtörtént az ajánltok beérkeztek, a Képviselő-testületnek kell eldönteni, hogy melyik beszállítótól fogjuk ezeket az eszközöket megvásárolni. Testületi döntés kell hozzá, ez egy jó héten belül aktuális lesz. Folyamatban van még az úgynevezett kultúrház, integrált közösségi szolgáltató tér. Nemcsak egy rendezvényteremről van szó, hanem a belső átépítésről is. Olyan szolgáltatásokat vállalunk be a Faluházba, amik eddig is megvoltak. Családsegítő Szolgálat, Gyermekjóléti Szolgálat, civil szervezetek, falugazdás és még sorolhatnám. Technikai eszközöket is vásárolunk, és van egy rendezvényterem, ami a pályázatnak a nagy része. Ez a rendezvényterem bármilyen rendezvényre alkalmas, nem csak a disznótorra. Bármire fel lehet használni, úgy van tervezve, hogy feleslegesen télen nem fogunk fűteni, egy hidegpadlós rendszerű, olya értelemben, ha ott nincs rendezvény, akkor semmilyen költsége nem lesz. A falu az önkormányzat egy 40 millió forintos beruházással lesz gazdagabb, több lesz a vagyona az önkormányzatnak. Ha visszamondjuk ezt a pályázatot, vissza lehet mondani, csak az a baj, hogy eddig már elköltöttünk belőle egy pár millió forintot, tervek készítésére, és ez senki nem fogja nekünk megfizetni, ha visszamondjuk a pályázatot, akkor nem adnak egy fillért sem, hiába mondjuk, hogy megcsináltuk a tervet, a közbeszerzést azt már nem fogják jóváhagyni. Ez nem egy olyan beruházás, ami többletköltséget milliós költséget jelent a falunak. Mert amikor ilyen szavakat használunk azt át kell gondolni, hogy több milliós költséget jelent évente a falunak a fenntartása. Nem fog többmilliós költséget jelenteni, mert ha be van zárva az épület, arra nem kell egy fillért sem költeni. 
Kovács Imre: Mennyi ennek az önrésze?

Olajos Mihály: Semennyi! Ez 100%-os támogatás. Az ÁFA-át nem támogatják, de azt vissza tudjuk igényelni, mivel a bérbeadási tevékenységet a Faluház végzi. Annyi költsége lesz, ha úgy szerződünk a kivitelezővel, mivel utófinanszírozású a pályázat, a szerződéskötéskor dől el, hogy ha kéri a kivitelező, hogy fizessük ki, amikor elvégezte a munkát, nekünk akkor, fel kell venni, és már erről a testület döntött is, hogy fejlesztési hitelt felveszünk, kifizetjük és az elszámolás után visszakapjuk ez a pénzt. Ennek van kamat költsége, ami elérhet akár milliós nagyságrendet is. De ez attól függ, hogy ki nyeri el a közbeszerzést, és hogyan tudunk vele szerződni, hogy utófinanszírozású és akkor kapja meg a pénzt, amikor nekünk is kifizették. Ennyi a pályázatokkal kapcsolatosan.

Kovács Imre: A Nép utcával kapcsolatosan kérdezném, hogy azzal mi van? 

Olajos Mihály: Üresen áll, funkciója nincsen.

Kovács Imre: Ki van-e adva valakinek?

Olajos Mihály: Nincsen. Nem is működik, világítás és gázfogyasztás sincs. Jelen pillanatban üresen áll az épület funkció nélkül. 
Kovács Imre: Akkor ide is lehetne, a civil szervezeteket helyezni akár. Ott áll az is üresen, valamilyen költsége csak van annak is, mert füvet kell nyírni, rendbe kell tartani. A meglévő épületeket kellene hasznosítani. 

Olajos Mihály: Azt a Nép utcai lakást, azért vásároltuk azért költöttünk rá pályázati pénzből, hogy megmentsük a település szempontjából egy értékes helyi értéket. Ezért vásároltuk meg. Ennek saját költsége nem volt, amit az önkormányzat arra rá költött volna, ott van az ingatlan, ha jönne egy olyan társaság, mint például aki idejött a hivatali épületbe, hogy nappali ellátást biztosít fogyatékos gyerekeknek. Civil szervezeteknek nem akarjuk kiadni, mert ott van az IKSZT pályázat. 

Kovács Imre: Eddig is megvolt minden civil szervezetnek a helye, megvolt a Nyugdíjas Klubnak, sorolhatnám mindegyiket, ott volt a Faluház bármikor igénybe vehették. 

Olajos Mihály: Pontosan, csak most a Faluháznak egy külső felújítása volt, de belül, ha bemész, a parketta nagyon rossz állapotban van, mert ezekre nem volt pénzünk, hogy felújítsuk. Most ebből a pénzből felújításra, bővítésre lehetett pályázni, ez a 40 millió forint amit elnyertünk a falué marad. A civil szervezeteknek nem adtunk át semmiféle ingatlant. Csak működtetésre adtuk át, tulajdonában nincs ingatlan, sem a horgászoknak nincs odaadva a horgásztó. Önkormányzati tulajdon, de az önkormányzat nem kívánja működtetni, mert nincs pénze rá, hogy évente két millió forintért halat vegyen bele. 
Balogh Gyula Cs: Ne menjünk ebbe bele, mert nekem ezzel kapcsolatosan is lesz kérdésem. Ez csak részigazság. A részigazság gyakran nem fedi a valóságot. Ne menjünk ebbe bele.  

Olajos Mihály: Nem adtuk át a civil szervezetnek. 

Kovács Imre: Amit felépít a civil szervezet, az kié lesz?

Olajos Mihály: A falué! Nem kapta meg a civil szervezet, csak pályázott rá. A Vidékfejlesztési Minisztériumba 200 e euróra pályázhat egy önkormányzat vagy egy szervezet. A 200 e eurós pályázatot az önkormányzat már kimerítette, a Faluház pályázattal. Újabb pályázatot nem adhatott be, mert egy szervezet csak egy pályázatot adhat be. Adhat be többet de a 200 e eurót nem haladhatja meg. Egyrészt ezért pályázott az alapítvány, másrészt mert a civil szervezet a piac megépítésére még az ÁFA-t is megkapta, tehát 125 %-os támogatást kapott a civil szervezet. Nem kapott volna az önkormányzat csak 100%.-ot. Azért lett átadva a terület, az alapítványnak, hogy ő nyújtson be pályázatot.
Kovács Imre: Ingyen bérmentve mindent megcsinál? 

Olajos Mihály: Ki az alapítvány? Milyen pénzt kérne? Megnyerte a pályázatot. Kap 40 millió forintot. 

Kovács Imre: Ezzel a pénzzel ő gazdálkodik.

Olajos Mihály: Ezt a pénzt a pályázatra kell költeni, amivel el kell számolni. Ebből nem lesz az alapítvány vezetőjének, tagjának havi tiszteletdíja vagy éves fizetése. 

Kovács Imre: Az alapítványok kuratóriumi tagjait is jó lenne tudni, hogy kik vannak benne. 

Bereczkiné Balogh Erika: Itt az önkormányzat, milyen szerződést kötött azzal a bizonyos alapítvánnyal? Mert a testület ilyen szerződést nem hagyott jóvá. A szerződés tartalmát nem ismerjük. 

Olajos Mihály: Meg kell keresni azt a Képviselő-testületi határozatot, amikor az önkormányzat átadta az alapítványnak a tervet és a területet. 

Bereczkiné Balogh Erika: De abban nem volt semmi feltétel, csak annyi, hogy  átengedi. A feltételek, hogy az igazából valóban a falu tulajdonába vissza fog-e szállni az hol van leírva? 

Olajos Mihály: Az alapítvány tulajdont nem szerez. Neki öt évig fenn kell tartani, működtetnie kell. De a vagyon nem az övé. 

Bereczkiné Balogh Erika: De hol van az leírva, hogy visszajön az önkormányzat tulajdonába? Sehol, nincs leírva. Ő pályázott, ő rendelkezik vele.

Olajos Mihály: Igen így van. De csak megkapta a Jelen Jövő Alapítvány a tervet, és a területet, hogy pályázhasson. Tulajdon szerzésről szó nincs. 

Bereczkiné Balogh Erika: A piac kié lesz? 

Olajos Mihály: A településé! A településé a piac területe. 

Bereczkiné Balogh Erika: A terület, de a felépítmény?

Olajos Mihály: Az is a falué! Az alapítvány ehhez nem ragaszkodik, neki nem kell. 

Bereczkiné Balogh Erika: Ezt miért nem írták le? Ki van benne a kuratóriumban? Mond már el a három főt, légy szíves!

Olajos Mihály: Elég kettő nem?

Bereczkiné Balogh Erika: Három fő kell, hogy legyen. 

Olajos Mihály: Én kettőt tudok. 

Bereczkiné Balogh Erika: Kell, hogy legyen harmadik tag.

Olajos Mihály: Én kettőt tudok.
Kovács Imre: Ez mese. 

Bereczkiné Balogh Erika: A törvény három tagot ír elő.

Olajos Mihály: Nagy Sándornét kérdezem, ki van benne? Bányai Gyula benne maradt? Nagy Sándorné van benne meg Ékes Pálné. 

Bereczkiné Balogh Erika: A harmadik tag?

 Olajos Mihály: Nincsen harmadik tag.

Bereczkiné Balogh Erika: Nincs olyan, három fő egy kuratórium. A törvény így írja elő, hogy minimum háromfős kuratórium kell. Kettő nem lehet, mert feloszlatja a Bíróság. 

Olajos Mihály: Nem tudom a harmadik tagot. Majd utána nézünk. 

Bereczkiné Balogh Erika: Többször kérdeztem már, de nem kaptam rá választ, mindig kitérő választ kaptam. A közmeghallgatáson kérdeztem legutoljára, és azt a választ kaptam, hogy nem publikus. 

Olajos Mihály: Ez én nem mondtam. De ha a cégbíróság honlapjára rá lépsz, ott meg tudod nézni, mert be van jegyezve. Az aktuális kuratóriumi tagok ott vannak rajta. 

Bereczkiné Balogh Erika: Nem tudok belépni, csak kóddal lehet belépni. 

Olajos Mihály: A Bírósági nyilvántartás nyilvános.

Dr. Juhász Marica: Ha személyesen oda megy valaki, akkor adnak információt. 

Balogh Gyula Cs: Nem kell odamenni, akkor én is felteszem a kérdést, hány alapítvány is van? Kik a kuratóriumi tagok? 

Olajos Mihály: Két alapítvány van, Szentpéterszeg Jelenéért Jövőjéért Alapítvány, Szentpéterszegi Gyermekekért Alapítvány. 
Bereczkiné Balogh Erika: Kik vannak a másik alapítványba?

Dr. Juhász Marica: Illés Tóth József van benne. 

Olajos Mihály: Tehát Illés Tóth József, meg jómagam. 

Bereczkiné Balogh Erika: Az kettő! Itt is három fő szükséges. 

Kovács Imre: Én annyit szeretnék hozzátenni, hogy a piac és faluház bővítéshez, én kérem az összes pályázat felfüggesztését, és a testület elé terjesztését, hogy újra megtárgyaljuk. Ezek után mehet tovább a dolog. 

Olajos Mihály: Az elnyert pályázatokat lehet újra tárgyalni, vissza lehet mondani.

Kovács Imre: Majd megtárgyaljuk. Nem tudja a testület, hogy miről van szó.

Olajos Mihály: Most mondtam el ezeket. 

Kovács Imre: Ez kevés. Hogy te mondtál valamit az egy dolog. Te mondtál sok mindent a közmeghallgatáson, amit felvetett Bereczkiné Balogh Erika is, arra azt mondtad, hogy nem így van. Megkérdezték tőled, hogy kik az alapítvány kuratóriumi tagjai, ott igen is azt mondtad, én is ott voltam, hogy ez nem publikus. Már pedig a falu előtt olyan nincs, hogy nem publikus. Én, amit felvetettem azt kérném viszont. Ezeket a pályázatokat igen is vegyük elő és nézzük át. 

Balogh Gyula Cs: Ezeket le fogják írni, hogy megismerjük. 

Kovács Imre: Ezeket meg kell tárgyalni. 

Olajos Mihály: Annyit mondtam a közmeghallgatáson, hogy az alapítványnak az önkormányzathoz semmi köze. Nem azt mondtam, hogy nem publikus, hogy ki a kuratóriumi tag.

Kovács Imre: De ezt mondtad. 

Balogh Gyula Cs: A Gyermekekért Alapítványt még Szabó Barna hozta létre. 

Olajos Mihály: Így van. A másik alapítványt, pedig Bokor Sándor. 

Balogh Gyula Cs: A kuratóriumi tagokat ki jegyzi? 

Olajos Mihály: Hogy ki jegyzi?

Bereczkiné Balogh Erika: Ahol az alapítvány székhelye, ott kell őrizni a dokumentumokat. Hol az alapítvány székhelye.

Olajos Mihály: Szentpéterszeg, Kossuth u. 45. szám. 

Bereczkiné Balogh Erika: Akkor itt kell lenni a dokumentumoknak, mind a két alapító okiratnak, és benne kell lenni a kuratórium tagjainak, a nevének. Ezt bármikor meg lehet nézni.

Olajos Mihály: Így van.

Bereczkiné Balogh Erika: Akkor meg fogjuk nézni. 

Olajos Mihály: Mivel nem az önkormányzat alapította, így az önkormányzatnak nincs joga, ezt már a rendőrség is vizsgálata. Megkaptátok valószínűleg ti is ennek a jegyzőkönyvét. 

Dr. Juhász Marica Amit kértek, én csak annyit kérek, hogyha hét nap múlva lesz a testületi ülés, ezt a rendeget anyagot hét nap múlva nem tudom összeszedni.

Kovács Imre: Akkor csak az iskolai anyag legyen meg, amiről dönteni kell. 

Balogh Gyula Cs: Én már mondtam, hogy mindenkinek az, az érdeke, hogy minél hamarabb jöjjenek elő ezek a dolgok. Nem adunk határidőt, de minél tovább húzzuk, annál tovább tart, és jön a költségvetés, de én addig nem fogok szavazni. 

Dr. Juhász Marica: Ez így van, novemberben itt lesz, ez testületi anyag. Ez ne is kérdés, csak az olyan plusz dolgok a kérdések. 

Olajos Mihály: Akkor folytathatjuk? 

Balogh Gyula Cs: Én még mondhatok valamit? Vagy majd a végén mondjam? 

Olajos Mihály: Csak a gazdasági program készítésénél tartunk, onnan indultunk. 

Kovács Imre: Ez mind hozzá tartozik. 

Balogh Gyula Cs: A Faluházzal kapcsolatosan, a személyi kérdésem az lenne,  pletyka szinten hallottam, hogy Ékes Istvánnét át lett helyezve az iskolába. Szeretném hallani az igazságot. Mi miatt lett áthelyezve, és mi indokolta? Lett-e valaki helyette? A valóságot szeretném most hallani. 

Olajos Mihály: Röviden válaszolnék. Iskolaigazgató váltás is volt. 

Balogh Gyula Cs: Ezt is kérdezném, hogy miért egy évre lett kinevezve? Tehát kapcsoljuk össze a két dolgot.

Olajos Mihály: Az indok az, hogy egyrészt a tantestület 60 %-ban támogatta csak Keresztesi Anikó pályázatát. Ez már egy komoly, feszültség, amikor a tantestület ennyire megoszlik. A másik dolog a benyújtott pályázatokkal kapcsolatosan is csak két olyan pályázat volt, ami egyáltalán értékelhető volt. Kicsi volt a merítési lehetőség. Annak idején csak erre tudok visszavonatkoztatni, amikor jegyzőt kerestünk, első alkalommal hárman pályáztak, majd a következő fordulóban, pedig több mint tízen. Arra nem volt idő, hogy azonnal kiírjunk egy pályázatot. Eredménytelennek nyilvánította a bíráló bizottság és a Képviselő-testület is a pályázatot, és egy évre megbízta Keresztesi Anikót az iskola vezetésével, ezzel kap egy lehetőséget, hogy bedolgozza magát. Nem kerülheti el a pályáztatást, egy év múlva időben újra ki lesz írva a pályázat és akkor Keresztesi Anikó is pályázhat újra. Ha ő itt el tudja fogadtatni a testülettel magát egyrészt, a másik, pedig az, hogy szakmailag is bizonyít, akkor úgy gondolom, hogy nagyon jó eséllyel indulhat, hogy ő legyen az igazgató. Nem kívánt a testület egyrészt ennek a testületnek odatenni egy igazgatót öt évre. Ez is elhangzott ezt Bereczkiné Balogh Erika is meg tudja erősíteni. Engem is ott győzött meg, hogy egy újonnan felállt Képviselő-testület nem kapjon egy öt évre kinevezett igazgatót, akihez igazából nem sok köze van. Mivel igazgató váltás van, Bukus Péternek az óra kedvezménye megszűnt, Keresztesi Anikó bejön. A tantárgyfelosztás következtében fel kellett volna venni egy tanítót, egy alsós tanítót. Tehát hiányzik egy ember. 

Dr. Juhász Marica: Gazsó Gyuláné lett a helyettes, és onnan is kiestek az órák.

Olajos Mihály: Neki is órakedvezménye van. 

Kovács Imre: Eddig is ő volt az igazgató helyettes. 

Olajos Mihály: Így van. 

Kovács Imre: Csak egy tanárcsere kellett volna. Az igazgatóból tanár lett, a tanárból igazgató. 

Olajos Mihály: Maradjunk már annál, ha megkérdezünk valamit, akkor a választ is várjuk meg. Szükség van egy tanítóra. A Kultúrházban az elmúlt időszakban többször is felmerült, hogy az a tevékenység, ami ott van a kulturális szervező tevékenység az évi 4-5 rendezvényre ami van az nem köt le egy embert. Ott a civil szervezetekkel egy szorosabb kapcsolatot kértem mindig Ékes Istvánnétól. Nagyon sok olya pályázat volt most, amibe különböző programokat meg lehetett volna pályázni, gyerekek felzárkóztatása, integrációja stb. Ebben semmiféle lépés nem történt. Ez most nekünk bizonyos értelemben ez a tanítói szükséglet jó alkalom arra, hogy a kultúrházba ezt a művelődési tevékenységet, ami 4-5 eseményre hegyeződött ki az elmúlt évben, években, akkor ott megszüntetjük és Ékes Istvánné visszamegy tanítónak, mert annak idején onnan jött el. Ez egyeztetve lett. Vadászné Balogh Mária bevonja a civil szervezeteket, ennek a pár rendezvénynek a megszervezésébe, ezért nem kell egy főállású kulturális szervező. Meg tudjuk így csinálni, ez egy olyan kedvező időpont volt, mert azt sem szerettük volna, hogy Ékes Istvánnét az utcára tesszük. 
Balogh Gyula Cs: Ez egy olyan kedvező időpont volt én más szemszögből világítom meg, hogy választás utáni, de még székfoglaló előtti. 

Olajos Mihály: Ez a polgármesternek a hatásköre. 

Balogh Gyula Cs: Ezt te nem tartod furcsának, hogy pont választás után valósítottad meg ezt a személycserét. 

Olajos Mihály: Most vettünk volna fel egy tanítót? 

Balogh Gyula Cs. Ezt előtte is meg lehetett volna lépni, még választás előtt. Nem? 

Olajos Mihály: Ez nem lehetett előbb, most derült ki. Keresztesi Anikó tudod mikor vállalta el a megbízatást?

Dr. Juhász Marica: 2010. október 11-vel, múlthét Hétfővel. 

Balogh Gyula Cs: Szerintem nem kapott választ, csak csúsztatással. 

Olajos Mihály: Ki?

 Balogh Gyula Cs: Keresztesi Anikó. Mikor írásba megkérte akkor kapott választ. 

Olajos Mihály: Ez nem így van. Az nem igaz, hogy nem kapott választ. 

Balogh Gyula Cs: Én azt mondtam, hogy csúsztatva kapott választ. Nem egyből kapott választ a pályázatára. 

Olajos Mihály: Három napon belül kellett írásban kiértesíteni. Meg is kapta három napon belül írásban, sőt másnap szóban volt a hivatalban nálam és a jegyzőnél és tájékoztatva lett Keresztesi Anikó. Ez nem volt csúsztatva. Neki volt 10 napja, hogy választ adjon, hogy elvállalja egy évre vagy nem. Ő 11-én adott választ, hogy elvállalja a megbízatást. Ékes Istvánné átszervezése egy héten belül megvolt. Keresztesi Anikó megkapta a feladatát, hogy ossza fel a tantárgyakat. Két-három nap kellett neki, hogy ezt megcsinálja, ekkor jött azzal, hogy neki kell egy tanító. 
Balogh Gyula Cs: Elfogadom ezt a választ. 

Dr. Juhász Marica: Annyit szeretnék hozzáfűzni, hogy amikor Turzó Lajosné elment nyugdíjba, az ő helyére sem vettek fel senkit. Így itt is van egy olyan státusz, ami betöltetlen. Muszáj volt felvenni egy tanítót. Senki nem kerül a Faluházba Ékes Istvánné helyére. Azt gondolom, hogy ez gazdaságilag érthető. 

Balogh Gyula Cs: Ezt nem kérdőjelezem meg, ez így elfogadható.

Kovács Imre: Ehhez szeretnék még egy pár szót szólni. Visszatérve a Faluházhoz, amit elmondtál, hogy ahhoz az évi 4-5 rendezvényhez nem kell Ékes Istvánné, akkor én még mindig ott tartok, hogy minek kell nekünk akkor még rendezvényterem, ha ez sincs kihasználva csak évi 4-5 alkalommal. 

Olajos Mihály: Ennyivel gyarapodik a falu.

Kovács Imre: Fizeti a fenntartását.

Olajos Mihály: A fenntartását elmondtam, hogy olyan lesz, hogy nem fűtünk, csak akkor, ha rendezvény lesz. Van egy vizesblokk, amiből ki lehet engedni a vizet, és nem kell fűteni egész évben. A költsége a fűtés világítás lesz.

Kovács Imre: Fenntartási költsége mindenkor van egy épületnek, ha soha nem lakják, akkor is. 

Olajos Mihály: Fenntartási költsége van, de nem több millió forint, ahogy mondtad.

Kovács Imre: Akkor legyen többszázezer forint. 

Dr. Juhász Marica: Úgy is hozom a pályázatot, és abban leírunk mindent, és a testület eldönti. A gazdasági program van most napirenden. Bereczkiné Balogh Erika azt javasolta, hogy december 31-ig legyen meg. De a költségvetés tervezetet meg kellene várni, hogy milyen támogatásokat kapunk.
Olajos Mihály: Nem tudom, hogy mennyire gondolja a Képviselő-testület komolyan, mivel négy évre szóló gazdasági programot kell meghatározni. A jövő évi költségvetést sem tudjuk, azt hogy decemberig én egy olyan négy éves programot tegyek le, ami megalapozott.

Bereczkiné Balogh Erika: A jövő évi költségvetés, az jövő évre szól, nekünk négy évre kell tervezni.

Olajos Mihály: Pontosan. 

Bereczkiné Balogh Erika: Nincs szoros összefüggés a kettő között, én úgy gondolom. Koncepcionális dolog van, nem fillérezni kell. Azt kell előkészítni, hogy mit szeretnénk megvalósítani. A kettőnek egymáshoz semmi köze. 

Olajos Mihály: Én szerintem a költségvetéstől függ minden, hogy az önkormányzat mennyiből tud gazdálkodni. Tehát van módosítási javaslat, hogy nem hat hónapot hatátozzunk meg, a hat hónapba az is belefér, hogy december 31-ig. De ha a Képviselő-testület azt mondja, hogy 2010. december 31-ig csináljam meg, akkor megcsinálom.

Balogh Gyula Cs: Végül is én nem ragaszkodnék a december 31-hez, mert ez tényleg négy éves program, mait meg kell határozni, viszont azzal egyetértek, hogy a mostani költségvetéshez nem sok köze van. Én nem szabályoznám le decemberig, nem baj az, ha hosszabb ideig készül, mert négy évre szól, az aktuális kérdések úgy is előjönnek. 

Olajos Mihály: Egyáltalán kell-e?

Bereczkiné Balogh Erika: Kötelező. 

Balogh Gyula Cs: Valami iránymutatás csak kell. 

Kovács Imre: Legyen március közepe. 
Balogh Gyula Cs: Még addig jöhetnek pályázati kiírások, amit bele lehet venni. 

Olajos Mihály: Az előterjesztésben 2011. március 31. szerepel. 

Bereczkiné Balogh Erika: Akkor maradjon az. 

Olajos Mihály: Kérem a testületet, aki elfogadja azt kézfeltartással jelezze. 

A Képviselő-testület 7 igen szavazattal a következő határozatot hozta. 

H A T Á R O Z A T
Szentpéterszeg Község Önkormányzat Képviselő-testülete az önkormányzat 2010-2014 évekre vonatkozó gazdasági programjának elkészítésével megbízza Olajos Mihály polgármestert.

A Képviselő-testület felkéri a polgármestert, hogy a gazdasági program összeállítása érdekében kérje ki a bizottságok véleményét.

Felelős: Olajos Mihály polgármester

Határidő: 2011. március 31.

9. napirendi pont: Bizottságok megválasztása

Olajos Mihály: Javaslatom az, hogy továbbra is két bizottságot működtessünk. Ami volt eddig a Szociális Bizottság és az Ügyrendi, Összeférhetetlenségi és Vagyonnyilatkozatokat vizsgáló Bizottság. Az elmúlt ciklusban annak idején én Bereczkiné Balogh Erikát kértem volna a Szociális Bizottság elnökévé, de ő ezt nem vállalta. Ebből kiindulva most sem gondolom, hogy ezt elvállalná. Viszont az ügyrendi bizottságba mindenképpen rá gondoltam és még ebbe a bizottságba Balogh Gyulát Cs, és Kovács Imrét javaslom. Van- más javaslat, más vélemény. 

Kovács Imre: A kettőt vonjuk össze. Ne legyen olyan sok bizottság. 

Olajos Mihály: Nem tudom, hogy ezt lehet-e? 

Dr. Juhász Marica: Nem lehet. Az Ügyrendi Bizottság ami a vagyonnyilatkozatokat kezeli az nem kérdés, annak lenni kell. Viszont, ha a Szociális Bizottságot úgy gondolja a testület, hogy nem hozza létre, hanem testületi hatáskörbe utalja a Szociális ügyeket. A Szociális Bizottság nem kötelező. Eldöntheti a testület, hogy akar, vagy nem akar. Csak ilyen következményei vannak. Három fő a minimum minden bizottság alakításánál. 
Olajos Mihály: Tehát az ügyrendi az egyértelmű. Kérdezem a testületet, hogy akar-e Szociális Bizottságot. 

Kovács Imre: Csak kell az is. 

Olajos Mihály: Jó. Akkor a Szociális Bizottságba javaslom Balogh Gyulát, Harasztosi Gyulát, és Kovács Imrét. 

Kovács Imre: Ebbe is meg a másikba is. 

Balogh Gyula Cs: Tehát a törvény egyértelműen leírja, hogy nem lehet egybe a két bizottság? 

Bereczkiné Balogh Erika: Szerintem lehet. 

Dr. Juhász Marica: Nem ugyan az a szerepe. Átruházhatja a hatáskört. 

Bereczkiné Balogh Erika: Ehhez van javaslatom, a törvény azt írja le, hogy kötelező ügyrendi bizottság, de a szociálist nem írja elő. Viszont a saját rendeletünkben az SZMSZ-ben ezt módosíthatjuk, hogy az Ügyrendi bizottság hatáskörét kiterjesztjük szociális ügyekre is. Egy szóval több, hosszabb lesz a neve. Miért ne intézhetne szociális ügyeket is. Akkor felesleges két bizottságot fenntartani. Sőt akkor két külső tagot is lehetne választani, és amikor éppen szociális ügyekkel foglalkozik akkor még a két külső tag is jelen van. 

Olajos Mihály: Ezt a két bizottságot én sem tartanám jó ötletnek egybe vonni, mert a Szociális Bizottság egészen más területen ténykedik, mint az ügyrendi bizottság. 

Balogh Gyula Cs: Ennek az ügyrendi bizottságnak azon kívül, hogy a vagyonbevallások vannak, mi még a szerepe? 

Dr. Juhász Marica: Pályázatok előzetes véleményezése, összeférhetetlenség vizsgálata. Teljesen más a koncepció. 

Bereczkiné Balogh Erika: Előkészíti az SZMSZ módosítását. 

Dr. Juhász Marica: Teljesen más jellegű. Én nem javaslom összevonni, ez nem célszerű. De ha úgy dönt a testület, legyen. A két bizottság megléte az nem olyan sok. El kell dönteni, hogy legyen Szociális Bizottság, vagy nem. 

Olajos Mihály: Mindenféle képen szükség van a Szociális Bizottságra. 

Harasztosi Gyula: Az javaslom, hogy maradjon meg a Szociális Bizottság,  egy jogorvoslati lehetőséggel több az ügyfelek számára. Ha viszont csak a testület dönt, akkor már csak a Bíróság van. A másik most már nem sok hatásköre van a bizottságnak.
Balogh Gyula Cs: Mi az, hogy most már nem?

Harasztosi Gyula: Én úgy gondolom, hogy a törvények úgy rendelkeznek, hogy egyre kevesebb hatásköre van a Szociális Bizottságoknak. 

Balogh Gyula Cs: Milyen törvény? SZMSZ, vagy a nagy törvény? 

Dr. Juhász Marica: Én nem tudom mire gondol a Képviselő Úr. 

Bereczkiné Balogh Erika: A szociális törvényre gondol. 

Harasztosi Gyula: Én úgy tudom, hogy a törvények egyre kisebb hatáskört adnak a Szociális Bizottságnak. Én így tudom.

Olajos Mihály: Abba igaza van Harasztosi Gyulának, hogy több olyan rendelet jelent meg, ami kötelező érvényű, tehát nem a bizottság hatásköre, például lakásfenntartási támogatás odaítélése nem a Szociális Bizottság hatásköre, hanem a hivatali munkatárs hatásköre, illetve polgármesteri hatáskör. Több olyan döntést kivettek, ami esetleg eddig a bizottságnak volt a hatásköre. 

Balogh Gyula Cs: Az SZMSZ  polgármesternek adott át hatáskört? 

Bereczkiné Balogh Erika: Helyi rendeletből adott át. 

Olajos Mihály: A helyi rendeltből adott át a polgármesternek hatáskört, az egyszeri segélynek a juttatása, az polgármesteri hatáskör. De ez nem biztos, hogy az SZMSZ.

Bereczkiné Balogh Erika: A helyi rendeletünk. 

Balogh Gyula Cs: Miért lett átadva?

Bereczkiné Balogh Erika: Mi fogadtuk el. 

Balogh Gyula Cs: Milyen indokból? Ezt vállalja fel az, aki ebben a bizottságban benne van. Annak idején Szabó Sándor itt van ő volt a bizottság elnöke, két külső taggal működött és felvállalták a kényelmetlen dolgokat is. 

Olajos Mihály: Az egyszeri segély nem tudom, hogy volt-e valaha is bizottsági hatáskör? Minden esetre, ha bead valaki egy kérelmet, mert például kórházba kell mennie, ahhoz, hogy döntés szülessen a bizottságot össze kell hívni, itt pedig a polgármester hatáskörében a polgármester dönti el. Azért azt had mondja el, főleg azoknak, aki először képviselők, hogy éves szinten ez a 300 e Ft-ot nem haladja meg. Maximum 20-30 embert kap rendkívüli segélyt egy évben, az összege változó 5-10 e Ft-ig. 

Balogh Gyula Cs: Ez vissza nem térintendő? 

Olajos Mihály: Ez a vissza nem térítendő. 

Balogh Gyula Cs: Van visszatérítendő is? 

Olajos Mihály: A kölcsön az is a polgármester hatáskörében van. Az úgynevezett szociális kölcsön. Az évente körülbelül 1 millió Ft-ot tesz ki. Kér 20 e Ft-ot és visszafizeti négy hónapon belül. Általában azok kapnak ilyen kölcsönt, akinek valamilyen járandósága van az önkormányzattól. Ami 50 e Ft-ig polgármesteri hatáskör, e felett már testületi hatáskör. 

Dr. Juhász Marica: Javasolnám, hogy azt döntsük el, hogy milyen bizottság legyen. Utána lehet mindent módosítani. Tehát legyen Szociális Bizottság, vagy ne legyen? Ha igen, akkor ki legyen a bizottság elnöke, és milyen tagokból álljon, azt kell eldönteni. Utána az Ügyrendi Bizottság tagjainak meghatározása. 

Kovács Imre: Szavazzunk!

Olajos Mihály: Kérem a testület tagjait, hogy kézfeltartással jelezzék, ha egyetértenek azzal, hogy legyen Szociális Bizottság.

A Képviselő-testület 7 igen szavazattal a következő határozatot hozta. 
107/2010. (X.18.) Önk. számú

H A T Á R O Z A T
Szentpéterszeg Község Önkormányzat Képviselő-testülete úgy határozatott, hogy Szociális Bizottságot hoz létre.
Határidő: azonnal
Felelős: Olajos Mihály polgármester

Balogh Gyula Cs: Kérdezném, hogy mit ír elő a törvény, ki nem lehet bizottsági tag?

Dr. Juhász Marica: Alpolgármester, polgármester.
Kovács Imre: Nincs olyan. 

Balogh Gyula Cs: Most nincs, de ha esetleg lesz valamikor, akkor módosítjuk.
Dr. Juhász Marica: Akkor módosítjuk. 

Bereczkiné Balogh Erika: Szavazhatunk a következő ülésen is. 

Balogh Gyula Cs: Milyen javaslat hangzott el?

Olajos Mihály: Az Ügyrendi Bizottságba Bereczkiné Balogh Erikát javaslom elnöknek, tagoknak Kovács Imrét és Balogh Gyulát Cs. A Szociális Bizottságba: Harasztosi Gyula, Balogh Gyula, Kovács Imre. Harasztosi Gyulát szerettem volna elnöknek, kérdezném, hogy nem gondoltad-e meg magad. 

Harasztosi Gyula: Nem. Kovács Imrét javaslom elnöknek.

Kovács Imre: Vállalom.

Dr. Juhász Marica: Én is ott leszek minden bizottsági ülésen.

Balogh Gyula Cs: A Szociális Bizottságba külső tagot választunk?

Olajos Mihály: Nem kötelező. 

Kovács Imre: De csak kellene olyan, akik ismerik a falut. Eddig is volt?

Balogh Gyula Cs: Ki volt a két külső tag?

Olajos Mihály: Tornyi Lajosné, Mészárosné Papp Ildikó. Én Mészárosnét továbbra is javasolnám. 
Bereczkiné Balogh Erika: Legyen külső tag.

Olajos Mihály: Legyen-e külső tag vagy nem? Aki egyetért azzal, hogy legyen külsős tag a Szociális Bizottságba, azt kézfeltartással jelezze. 

A Képviselő-testület 7 igen szavazattal a következő határozatot hozta. 

108/2010. (X.18.) Önk. számú

H A T Á R O Z A T
Szentpéterszeg Község Önkormányzat Képviselő-testülete úgy határozatott, hogy a Szociális Bizottság tagjai közé külső tagokat is választ.
Határidő: azonnal
Felelős: Olajos Mihály polgármester
Kovács Imre: Ki legyen?
Olajos Mihály: Ezzel még ráérünk, mert ezt még egyeztetni kell. 

Kovács Imre: Javasolni lehet? 

Olajos Mihály: Lehet javasolni. 

Balogh Gyula Cs: Nekem van javaslatom: G Nagy Sándorné, Gazsóné Cser Irma. Természetesen meg kell őket kérdezni, hogy vállalják-e, illetve, jóvá kell ezt hagyni. 

Olajos Mihály: Van-e más javaslat? 

Balogh Gyula Cs: Meg kell kérdezni őket! 

Dr. Juhász Marica: Javaslom, hogy fogadjuk el az Ügyrendi Bizottság tagjait.

Olajos Mihály: A Szociális Bizottság képviselő tagjait is elfogadhatjuk.  Kérem a testület tagjait, hogy kézfeltartással jelezzék. ha egyetértenek azzal, hogy az Ügyrendi Összeférhetetlenségi és Vagyonnyilatkozatokat Vizsgáló Bizottság elnökének Bereczkiné Balogh Erikát választjuk 

A Képviselő-testület 6 igen  szavazattal, 1 tartózkodással a következő határozatot hozta. 

109/2010. (X.18.) Önk. számú

H A T Á R O Z A T
Szentpéterszeg Község Önkormányzat Képviselő-testülete úgy határozott az Ügyrendi Összeférhetetlenségi és Vagyonnyilatkozatok Vizsgáló Bizottság elnökének Bereczkiné Balogh Erikát választja.
Határidő: azonnal

Felelős: Olajos Mihály polgármester

Olajos Mihály: Kérem a testület tagjait, hogy kézfeltartással jelezzék, ha egyetértenek azzal, hogy az Ügyrendi Összeférhetetlenségi és Vagyonnyilatkozatokat Vizsgáló Bizottság tagjának Balogh Gyulát Cs. választjuk 

A Képviselő-testület 7 igen  szavazattal következő határozatot hozta. 

110/2010. (X.18.) Önk. számú

H A T Á R O Z A T
Szentpéterszeg Község Önkormányzat Képviselő-testülete úgy határozott az Ügyrendi Összeférhetetlenségi és Vagyonnyilatkozatok Vizsgáló Bizottság tagjának Balogh Gyulát Cs választja.

Határidő: azonnal

Felelős: Olajos Mihály polgármester

Olajos Mihály: Kérem a testület tagjait, hogy kézfeltartással jelezzék, ha egyetértenek azzal, hogy az Ügyrendi Összeférhetetlenségi és Vagyonnyilatkozatokat Vizsgáló Bizottság tagjának Kovács Imrét választjuk 

A Képviselő-testület 6 igen  szavazattal 1 tartózkodással a következő határozatot hozta. 

111/2010. (X.18.) Önk. számú

H A T Á R O Z A T
Szentpéterszeg Község Önkormányzat Képviselő-testülete úgy határozott az Ügyrendi Összeférhetetlenségi és Vagyonnyilatkozatok Vizsgáló Bizottság tagjának Kovács Imrét választja.

Határidő: azonnal

Felelős: Olajos Mihály polgármester

Olajos Mihály: Kérem a testület tagjait, hogy kézfeltartással jelezzék, ha egyetértenek azzal, hogy a Szociális  Bizottság tagjának Harasztosi Gyulát választjuk 

A Képviselő-testület 6 igen  szavazattal 1 tartózkodással a következő határozatot hozta. 

112/2010. (X.18.) Önk. számú

H A T Á R O Z A T
Szentpéterszeg Község Önkormányzat Képviselő-testülete úgy határozott, hogy a Szociális Bizottság tagjának Harasztosi Gyulát választja.

Határidő: azonnal

Felelős: Olajos Mihály polgármester

Olajos Mihály: Kérem a testület tagjait, hogy kézfeltartással jelezzék, ha egyetértenek azzal, hogy a Szociális  Bizottság tagjának Balogh  Gyulát választjuk 

A Képviselő-testület 6 igen  szavazattal 1 tartózkodással a következő határozatot hozta. 

113/2010. (X.18.) Önk. számú

H A T Á R O Z A T
Szentpéterszeg Község Önkormányzat Képviselő-testülete úgy határozott, hogy a Szociális Bizottság tagjának Balogh Gyulát választja.

Határidő: azonnal

Felelős: Olajos Mihály polgármester

Olajos Mihály: Kérem a testület tagjait, hogy kézfeltartással jelezzék, ha egyetértenek azzal, hogy a Szociális Bizottság elnökének Kovács Imrét választjuk 

A Képviselő-testület 6 igen  szavazattal 1 tartózkodással a következő határozatot hozta. 

114/2010. (X.18.) Önk. számú

H A T Á R O Z A T
Szentpéterszeg Község Önkormányzat Képviselő-testülete úgy határozott, hogy a Szociális Bizottság elnökének Kovács Imrét választja.

Határidő: azonnal

Felelős: Olajos Mihály polgármester

10. napirendi pont: A Szervezeti- és Működési Szabályzat felülvizsgálata (módosítása), az  

 SZMSZ 1.sz. 4.sz. 5 sz. függelékének és mellékleteinek módosítása
Olajos Mihály: Ezek a mellékletek, a Képviselő-testület névsora, illetve a bizottsági tagok névsora. Az, ami változik egyenlőre. A későbbiek során egy általános SZMSZ módosítás fog következni. Van-e kérdés? Aki egyetért az SZMSZ 1. sz. mellékletének a módosításával, azt kézfeltartással jelezze.
A Képviselő-testület 7 igen  szavazattal a következő határozatot hozta. 

115/2010. (X.18.) Önk. számú

H A T Á R O Z A T
Szentpéterszeg Község  Önkormányzat Képviselő-testülete a 2010. október 18-i alakuló ülésén megalakult. 
Szentpéterszeg Község Önkormányzat Képviselő-testülete a Képviselő-testület és szervei szervezeti és működési szabályzatáról szóló 8/2007. (XI. 07.) Kt. sz. rendeletének 1. sz. függelékét az alábbiak szerint módosítja:

„ A képviselők névsora

Polgármester: Olajos Mihály

Képviselők:     1. Balogh Gyula 

képviselő


2. Balogh Gyula cs  

képviselő


3. Bereczkiné Balogh Erika
képviselő


4. Harasztosi Gyula 

képviselő


5. Kovács Imre 

képviselő 


6. Tornyi Lajos 

képviselő 

Felelős: Olajos Mihály polgármester

Határidő: azonnal

Olajos Mihály: Aki egyetért az SZMSZ .  4sz. és 5. sz. mellékletének a módosításával, azt kézfeltartással jelezze.

A Képviselő-testület 7 igen  szavazattal a következő határozatot hozta. 

116/2010. (X.18.) Önk. számú

H A T Á R O Z A T
Szentpéterszeg Község  Önkormányzat Képviselő-testülete a 2010. október 18-i alakuló ülésén megalakult. 
Szentpéterszeg Község Önkormányzat Képviselő-testülete a Képviselő-testület és szervei szervezeti és működési szabályzatáról szóló 8/2007. (XI. 07.) Kt. sz. rendeletének 4. sz. függelékét az alábbiak szerint módosítja

„Szociális Bizottsági tagok névsora”

1. Kovács Imre
képviselő

2. Harasztos Gyula
képviselő

3. Balogh Gyula
képviselő

Felelős: Olajos Mihály polgármester

Határidő: azonnal

117/2010. (X.18.) Önk. számú

H A T Á R O Z A T
Szentpéterszeg Község  Önkormányzat Képviselő-testülete a 2010. október 18-i alakuló ülésén megalakult. 
Szentpéterszeg Község Önkormányzat Képviselő-testülete a Képviselő-testület és szervei szervezeti és működési szabályzatáról szóló 8/2007. (XI. 07.) Kt. sz. rendeletének 5. sz. függelékét az alábbiak szerint módosítja

„Ügyrendi, Összeférhetetlenségi és Vagyonnyilatkozatokat Vizsgáló  Bizottsági tagok névsora”

1.   Bereczkiné Balogh Erika képviselő

2.   Balogh Gyula Cs 

képviselő

3.    Kovács Imre 

képviselő

Felelős: Olajos Mihály polgármester

Határidő: azonnal

Bereczkiné Balogh Erik: Az SZMSZ felülvizsgálatának a határidő meghatározásáról még nem szavaztunk. Én csak azt mondom, hogy ne a március havi ülésére határozzuk meg, hanem márciusig. Ha lehet, akkor korábban. 
Olajos Mihály: Módosítás akkor úgy van, hogy 2011. márciusig módosítsuk. Aki egyetért az kézfeltartással jelezze. 

A Képviselő-testület 7 igen  szavazattal a következő határozatot hozta. 

118/2010. (X.18.) Önk. számú

H A T Á R O Z A T
Szentpéterszeg Község Önkormányzat Képviselő-testülete felkéri az Ügyrendi Összeférhetetlenségi és Vagyonnyilatkozatokat Vizsgáló Bizottságot, hogy az Önkormányzat Képviselő-testülete és szervei szervezeti és működési szabályzatáról szóló 8/2007. (XI. 07.) Kt. sz. rendeletének felülvizsgálatára, annak módosítására irányuló javaslatát a Képviselő-testület 2011. március 31-ig terjessze elő.
Felelős: elnök

Határidő: 2011. március 31 

Balogh Gyula Cs: Határozati javaslatot teszek, név szerint kérném a szavazást. Van egy adósságunk a falu fele, ami peres ügybe torkollt, mégpedig a temető ügye. Határozati javaslatot teszek, hogy alanyi jogon járjon a temetési segély, ne pedig rászorultsági alapon. 
Dr. Juhász Marica: Ez rendeletmódosítás. Hozzuk be a rendeletet, és azt módosítsuk. Ezt nem lehet határozati javaslattal módosítani. 

Balogh Gyula Cs: Rosszul fogalmaztam. A lényeg az, hogy alanyi jogon járjon a temetési segély. Én név szerinti szavazást kérek, kérhetem? 

Bereczkiné Balogh Erika: Egy határozatot elfogadhatunk, hogy ezt a következő testületi ülésen egy rendeletmódosítással hajtsuk végre.

Dr. Juhász Marica: Ez így jó. 
Balogh Gyula Cs: Az mondanám, hogy ennek a határideje azonnali.

Olajos Mihály: Most nem tudunk rendeletet módosítani. 

Balogh Gyula Cs: Akkor a mostani naptári naphoz visszamenőleges legyen. 

Dr. Juhász Marica: Ezt így nem lehet. 

Balogh Gyula Cs: Akkor a következő testületi ülésen tárgyaljuk. 

Dr. Juhász Marica: A következő ülésen lehet és akkor onnantól hatályos. 

Balogh Gyula Cs: Név szerinti szavazást kértem. 

Olajos Mihály: Nincs semmi gond. Annyi a hozzáfűzni valóm, hogy ezt a Jegyzőnőnek meg kell nézni, mert ha segélyről beszélünk, akkor valószínű, hogy ez így nem mehet át, hogy alanyi jogon mindenkinek. Juttatásként, hogy minden péterszegi lakost, megillet, amikor elhalálozott egy ilyen egyösszegű támogatás, az más. 

Balogh Gyula Cs: Ne alanyi jogon.

Olajos Mihály: De legyen alanyi jogon, de ne a szociális rendeletben. Mert a szociális segélyt az nem lehet alanyi jogon adni. 

Balogh Gyula Cs: Ez a Jegyzőnő feladata lesz. Most hozunk egy elvi határozatot és az ő feladata lesz, hogy megoldja. 

Olajos Mihály: Értem miről van szó, de ezt eddig a szociális rendelet szabályozta és abban a rászorultságot nem lehet kikerülni. 

Dr. Juhász Marica: Akkor legyen egy határozati javaslat, hogy a rendes testületi ülésre kerüljön napirendre a rendeletmódosítás. A rendesre, ne a rendkívülire, ami a közbeszerzés miatt lesz. 

Olajos Mihály: Kérem a testület tagjait,  név szerint szavazzanak. 
Dr. Juhász Marica: Balogh Gyula.

Balogh Gyula: Igen.

Dr. Juhász Marica: Balogh Gyula Cs.

Balogh Gyula Cs.: Igen.

Dr. Juhász Marica: Bereczkiné Balogh Erika.

Bereczkiné Balogh Erika: Igen

Dr. Juhász Marica: Harasztosi Gyula

Harasztosi Gyula: Igen.

Dr. Juhász Marica: Kovács Imre

Kovács Imre: Igen.

Dr. Juhász Marica: Tornyi Lajos.

Tornyi Lajos : Igen.

Dr. Juhász Marica: Olajos Mihály:

Olajos Mihály: Igen.

A Képviselő-testület 7 igen  szavazattal a következő határozatot hozta. 

119/2010. (X.18.) Önk. számú

H A T Á R O Z A T
Szentpéterszeg Községi Önkormányzat Képviselő-testület úgy határozott, hogy a soron következő testületi ülésen napirendre tűzi a temetése segélyezéssel kapcsolatos rendeletmódosítást. 

Határidő: 2010. novemberi soron következő ülés

Felelős: Dr. Juhász Marica körjegyző
Balogh Gyula Cs: A kampányban elhangzott egy már kérdés, nem én fogalmaztam meg. Eléggé felbolygatta a falut, tehát itt név szerint meg lett említve Tornyi Lajos, a Doktornő, Harasztosi Gyula. Én szeretném, ha a falu választ kapna ezekre a kérdésekre. Ha kapott írjuk meg azt is, ha nem kapott az is. Ne keringjenek szintén ezek a pletykák, akár rossz indulatúak, akár nem. De leginkább rossz indulatú lehet. Megkérdezem, ezek a juttatások ki lettek fizetve, vagy nem lettek kifizetve? 
Olajos Mihály: Szerintem ezt nem meg kellene kérdezni, hanem meg kellene nézni a kiadásnál.

 Balogh Gyula Cs: Erről beszélek. Válaszoljuk meg a kérdéseket. 

Olajos Mihály: Én azt akarom, hogy nem itt a Jegyzőnő, meg ne itt én, meg ne Tornyi Lajos, vagy ne Harasztosi Gyula válaszoljon. Mert Harasztosi Gyula is leírta, de azt nem hiszi el senki. 

Balogh Gyula Cs: Hát nem erről beszélek. 

Olajos Mihály: Meg kell nézni a kiadást. Alakítsatok egy bizottságot és nézzétek át.

Balogh Gyula Cs: Szerintem Nagy Sándorné meg tudja mondani, hogy van kifizetés vagy nincs. Minek kell ehhez bizottság. 

Olajos Mihály: Nagy Sándornénak elhiszitek. 

Balogh Gyula Cs: Hogyne hinném el. Ő jegyzőkönyvbe mondja, mint önkormányzati tisztségviselő. 

Harasztosi Gyula: Én úgy érzem, hogy Balogh Gyula elfogadja a jegyzőnőtől azt, hogyha erre választ ad. Utána kell nézni. 

Balogh Gyula Cs. Válaszolhat, Nagy Sándorné is. Én megbízok minden válaszadóban. Akár a Jegyzőnő mondja, akár Nagy Sándroné. De, ha esetlegesen történik egy belső vizsgálat, akkor nyílván kínos lesz a dolog, ha valaki nem mond igazat, mert akkor előtérbe kerülnek ezek a dolgok. Én megbízok minden válaszban. Ha nem vagyunk bizalommal egymás iránt, akkor gond van. Én elhiszem, de ha az ellenőrzés mást mond, akkor a bizalomnak vége. Nem kell bizottság, elfogadom a választ. Nem nekem kell válaszolni, a falunak, csak én tettem fel a kérdést. 

Tornyi Lajos: Én azt szeretném, ha akik a kampányban ezt leírták, azoknak újra meg kellene jelentetni egy kiadványt, amiben leírják a valós tényeket. Kihordanák és bebizonyítanák a valós tényeket, amit az önkormányzat leír, hogy Tornyi Lajos mennyi pénzt vett fel. Engem keményen meggyanúsítottak, azok az emberek, akik ezt ott leírták. Ez nem igaz! Ott fogja majd valaki megmondani, még olyan titulus is volt benne, ami egyáltalán szóba sem jöhet. Gépkocsijavítási átalány. Én türelmes ember vagyok, de ragaszkodom ahhoz, hogy igen is ezt hozzák nyilvánosságra, azok, akik az ellenkezőjét hozták nyilvánosságra. Írják le, hogy én menyit kaptam. 
Harasztosi Gyula: Balogh Gyulának volt egy kérdése jegyző asszony válaszoljon rá. 

Nagy Sándorné: Harasztosi Gyulának nincsen és soha nem is volt lakásfenntartási támogatása. Tornyi Lajos az alpolgármesteri juttatásán meg a tiszteletdíján kívül, nagyon ritkán fordul elő, hogy javítani kell valamelyik gépkocsit, nagyon minimális összegben. Nincsen semmi más juttatása. 

Balogh Gyula Cs: Nincsen semmi.

Tornyi Lajos: Engem már meggyanúsítottak, hogy több millió forintot teszek el éves szinten. Szeretném, ha ezt kimutatnák, és a következő testületi ülésen minden képviselő ezt kapja meg, szépen írásban, hogy mit vettem fel. 

Kovács Imre: Ezt nem kötelezheted, hogy Balogh Pál nyomtasson egy ilyen papírt. Viszont ezt beleteheted a helyi újságba.

Balogh Gyula Cs: A jegyzőkönyv felkerül Internetre. 

Bereczkiné Balogh Erika: Ezek kérdésként hangzottak el, nem állította senki. 

Tornyi Lajos: Köszönöm szépen. 

Balogh Gyula Cs: Nyilvánosság előtt kell elégtételt kapnia. 

Bereczkiné Balogh Erika: De kérdés volt. 

Balogh Gyula Cs: Válasz lesz  a kérdésre, és akkor mindenki megtudja. 

Tornyi Lajos: Gratulálok.

Kovács Imre: A kérdéshez gratulálsz?

Tornyi Lajos: Magához a kérdéshez. 

Olajos Mihály: Aki feltette ezt a kérdést annak. 

Kovács Imre: Doktornő?

Nagy Sándorné: Doktornő kap havi 40 e Ft-ot támogatást. 

Balogh Gyula: Rá van szorulva. 

Nagy Sándorné: Nem a Doktornő kapja, hanem a vállalkozás.

Kovács Imre: A G-M Pátia.

Olajos Mihály: Ezt körülbelül azóta kapja, mióta kiment vállalkozásba. Az alacsony kártyaszáma van, kicsi a falu ez a rezsi költségéhez is hozzájárulás. 

Nagy Sándorné: Ez miden önkormányzatnál van. 

Olajos Mihály: Szinte minden önkormányzatnál. 

Kovács Imre: A rezsit ő fizeti? 
Olajos Mihály: Igen. Ezt körülbelül 2002-ben állapította meg a testület neki a 40 e Ft-ot.  Akkor fizettünk még 5 e Ft-ot, amikor nőtt a rendelő alapterülete, az előteret is fűteni kell, tehát 5 e Ft-al még emeltük. Nyolc év alatt ennyi emelést kapott. Tornyi Lajos ügyével kapcsolatosan annyit hozzáteszek, hogy rendőrségi feljelentés érkezet a VPOP-hez, kijött egy független könyvvizsgáló átnézte az összes anyagot, három évre visszamenőlegesen, hogy mennyi pénzt kapott Tornyi Lajos. Három év alatt kapott 176 e Ft-ot gépkocsi javításért. 

Balogh Gyula Cs: A Nagy Sándorné válasza is elég volt. 

Olajos Mihály: Én részletesebben szeretném elmondani a dolgokat, mert bizonyos értelemben én átéltem. Mert a könyvvizsgáló idejött és szépen kigyűjtetett mindent. Amikor Tornyi Lajos javította az Idősek Klubja régi EZG055-ös rendszámú puttonyos autóját, meg benne volt a polgárőr autó, meg esetleg egy olajcsere. Sem átalány nem kapott, ha pedig egy gyors javítást csinált adott be számlát, de ez három év alatt volt 176 e Ft. 

Kovács Imre: Tornyi Lajos ügyére visszatérve, tehát ez mind nemcsak az ő ügyében felhozódott kérdések, ezek mind annak tudhatók be, hogy nem volt tájékoztatva a falu. Mert ha nyíltan mennek a dolgok, akkor nem ez van. Megkérdezték az egyik testületi tagot, hogy mi volt az ülésen csak hümmögés volt a válasz. Ezek ebből adódtak, ezek a kérdések. A temető ügyet is, ha nyíltan csináljátok, nem lett volna belőle ügy. Attól függetlenül, hogy mai napig nem tudja a falu, hogy mi lett az ócskatemetővel. Visszavette ezt az önkormányzat, vagy nem vette vissza? 

Olajos Mihály: Semmi nem indokolja, hogy visszavegyük, ezt is már kivizsgálták elölről-hátulról semmiféle törvénysértést nem találtak. 

Kovács Imre: Minden ügy a nyilvánosság hiányának köszönhető. Sutyizásba ment, nem lehetett tudni senkinek semmit.

Tornyi Lajos: Ezt visszautasítom! Ez nem igaz. 

Kovács Imre: Nyíltan csináltátok? 

Olajos Mihály: Mit? 

Kovács Imre: Az egész ügyet. 

Tornyi Lajos: Visszautasítom azt, hogy sutyiban csináltuk. 

Kovács Imre: A sutyit visszavonom. Csak találgatnak az emberek, amíg nincsen információjuk. 

Olajos Mihály: Volt olya személy, aki rosszindulatúan ezt elkezdte terjeszteni, hogy Tornyi Lajos két millió forintot kap autójavításra. Mert volt ilyen ember, ezt a rendőrségnek is leírta és feljelentette az önkormányzatot, hogy két millió forint bugyi pénzt ad az önkormányzat Tornyi Lajosnak. Ezt nem tudtam megfejteni azóta sem, hogy mit jelenthet ez, hogy bugyi pénz. 

Tornyi Lajos: Nem kell ezt elbagatellizálni. Az én sorsom van rajta, soha ne juss idáig, hogy így lejárassanak. 

Kovács Imre: Erre mondtam azt, ha nyíltan mennek a dolgok, akkor nincs ilyen. 

Olajos Mihály: Itt van Balogh Gyula most már képviselő, és ha megszereltetem az önkormányzat gázkazánját, akkor ezt meg kellene jelentetnem, hogy 1280.- Ft-ért beszerelt egy alkatrészt, ezt nyilvánosságra kell hozni. 

Balogh Gyula Cs: Teljesen elviszed a dolgot. 

Kovács Imre: A temetőtől indultunk, és erre mondtam, hogy az embereknek nincs információjuk. Utána csak találgatnak. 

Balogh Gyula Cs: De most már lesz információjuk. A pletykákat megelőzzük. 
Olajos Mihály: Kovács Imre azt is mondta, hogy a Képviselő-testületi tagoknak ne legyen semmiféle gazdasági kapcsolata az önkormányzattal. 

Kovács Imre: Így van. 

Bereczkiné Balogh Erika: Ez így tiszta. 

Olajos Mihály: Azért téged is meg lehet bízni, hogy készítsél, egy ablakot? 

Kovács Imre: Eddig sem bíztatok, meg ezután miért bíznátok meg. Egy szeget sem akarok beütni. 

Olajos Mihály: Én úgy gondolom, hogy azért volt ilyen, ha más nem a boltban az ajtót kicserélted. 

Kovács Imre: Melyik boltban? 

Olajos Mihály: Bereg Imrééknél.
Kovács Imre: De azt Bereg Imrének csináltam. 

Olajos Mihály: Azt mi fizettük. 

Kovács Imre: Akkor, ezután azt sem csinálom. 

Balogh Gyula Cs: Mennyi a bérleti díj? 

Olajos Mihály: 34-40 e Ft pontosan nem tudom. 

Tornyi Lajos: Csak egy dolgot szeretnék mondani, hogy amit a választás előtt leírtam, abban nem szerettem volna semmiféle mocskolódással visszavágni, mert nem tartom normális dolognak. Sikerült engem normálisan lejáratni. Egy dolgot tudok mondani az én lelkiismeretem tiszta, és ezután is mindent meg fogok tenni azért, hogy a település érdekében tegyem a dolgomat. Úgy, mint néhány civil szervezetnek a vezetője. Lehet, hogy ez visszatetsző az, amikor disznótor van, vagy polgárőr rendezvény, vagy horgász rendezvény. A lényeg az, hogy én továbbra is végzem a dolgomat, lelkiismeretesen, mint ahogyan eddig is tettem. Majd ezt ki fog derülni, hogy nem volt hiábavaló, és ezt a lakosság vissza fogja igazolni. Most keményen lejárattak, de bízok benne, hogy a lakosság ezt visszaigazolja. 

Bereczkiné Balogh Erika: A polgármestert szeretném kiigazítani a régi temetővel kapcsolatosan. A szerződésen van egy záradéka, amit elfelejtett mondani, hogyha nem készül el az a bizonyos beruházás nem, lesz állat simogató, akkor az önkormányzat azt vissza fogja vásárolni. Garanciális elem van benne. Az önkormányzatnak most joga van visszavásárolni a területet annyi pénzért, amennyiért eladta. Ezzel élni kell, gondolom. Benne van a szerződésbe. 
Olajos Mihály: Ha benne van a szerződésben, akkor így van, de én előttem most nincs a szerződés.

Bereczkiné Balogh Erika: Te írtad alá, benne van, én tudom.

Olajos Mihály: Igen te tudod, mert elvitted a szerződést, és azóta már kívülről tudod. 

Bereczkiné Balogh Erika:  Hát persze, hogy tudom. 

Balogh Gyula Cs: Ez a feladata. 

Olajos Mihály: Én azóta sem vettem a kezembe, mert ez igazából majd akkor derül ki, mert gondolom van arra is egy határidő, hogy mikorra kell megcsinálni. Még ez a határidő gondolom nem járt le. 

Bereczkiné Balogh Erika: Úgy tudom az ÁNTSZ nem járult hozzá, míg nem lesz exhumálva addig állatsimogató nem lesz. 

Olajos Mihály: De még exhumálhatják. 

Bereczkiné Balogh Erika: Akkor lássuk. 

Kovács Imre: Mennyi a határidő? 

Bereczkiné Balogh Erika: Öt éven belül. 

Olajos Mihály: Rengeteg idő van. 

Bereczkiné Balogh Erika: A másik dolog pedig, ha már a mocskolódásoknál tartunk, itt van nálam a polgármester úrnak a szórólapja, amit a választások előtt pénteken osztogatott. Ebben arra hivatkozik, hogy nem akart a régi testület külön újságot kiadni, mivel, hogy gazdaságossági okokra hivatkozik. Ez  a szórólap hol készült, ki nyomtatta ki, és kinek a nyomdája csinálta, és kinek a pénzén?
Olajos Mihály: Saját pénzen. 

Bereczkiné Balogh Erika: Van számlád róla?

Olajos Mihály: Nem kell nekem ahhoz számla. 

Bereczkiné Balogh Erika: Akkor megkérdezem, az önkormányzat készítette, az önkormányzat gépén, és papírján. Mert a fénymásolóról meg lehet állapítani, hogy hol készült. 

Olajos Mihály: A papírjáról is meg lehet állapítani. 

Bereczkiné Balogh Erika: Így van. Akkor nem itt készült?

Olajos Mihály: Így van nem itt készült. 

Bereczkiné Balogh Erika: A másik dolog, a lejáratásnál, hogy engem név szerint említesz benne, hogy én téves információkat közvetítek a lakosság felé, szándékosan, tudatlanságból. Példának hozod fel a szennyvíz ügyet. Ott kit vertem én át. Testületi döntés volt róla, hogy elhalasztottuk a döntést a szennyvíz rendelet megalkotásáról, mert már sorban álltak a gáborjáni képviselők. Azt mondtad a következő testületi ülésen folytatjuk, de volt azóta több ülés és egyszer nem vetted napirendre. 

Olajos Mihály: Így van.

Bereczkiné Balogh Erika: Akkor ki tájékoztatja félre a lakosságot?

Olajos Mihály: Te tájékoztattad félre a lakosságot, erre konkrét példa van, többen elmondták, hogy te a boltban azt mondtad, hogy ezek után 900.- Ft-ot fog az önkormányzat beszedni minden egyes befolyt ivóvíz mennyiség után. 

Bereczkiné Balogh Erika: Ilyet én nem mondtam. Nyugodtan szembesíthetsz, mert én ilyen hülyeséget nem mondtam. 

Harasztosi Gyula: Családi okok miatt el kellene mennem. 

Dr. Juhász Marica: Még egy napirend van hátra a tiszteletdíjak. 

Olajos Mihály: Nekem a javaslatom az, hogy az ami eddig volt az legyen, az alap az 12.500.- Ft, én ezt javaslom, a bizottsági tagoknak az SZMSZ-ben benne van, hogy 30%-kal több, ha bizottság elnöke, pedig 50%-kal kap többet.  Ez eddig volt, nekem a javaslatom hasonló. 

Kovács Imre: Maradjon úgy.

Olajos Mihály: Van-e más javaslat. 

Dr. Juhász Marica: Nem kell megszavazni, mert benne van az SZMSZ-ben. 

Kovács Imre: Amit az elején már elmondtam, hogy nem ingyen csináljuk, egyikőnk sem. Nyitnánk egy számlát közösen, akik esetleg akarnak ebbe beszállni egy bizonyos összeggel és akkor oda befolyna ez az összeg, a Takarékszövetkezetbe és aztán, egy ötletládát állítanánk, és amire futja a pénz megvalósítanánk. Az én pénzemet fölajánlom erre a célra. Nem tudom, hogy valaki akar-e hozzá csatlakozni. 

Balogh Gyula Cs: Én már elmondtam. Mindenki eldönti. 

Dr. Juhász Marica: Mi ugyanúgy átutaljuk az összeget a megfelelő számlára, és a képviselők oda teszik, ahova akarják. Nekünk ennyi a feladatunk. Jól értelmezem.

Harasztosi Gyula: Úgy gondolták, hogy egy külön számlára gyűjtik az összeget. Jól gondoltam.
Kovács Imre: Igen. Részarányosan hozzáférést biztosítunk mindenkinek. 

Harasztosi Gyula: Én másképp gondoltam, én sem akarok kilógni a sorból, én is jótékony célra kívánom ezt az összeget fordítani. De én másképp gondoltam, én gyűjtöm a saját pénzemet, és év végén eldöntöm, hogy milye célra fordítom. Ennyi szabadságot kérek. 

Balogh Gyula Cs: Nem kéri ezt senki számon tőled. 

Kovács Imre: Mindenki azt csinál ezzel a pénzzel, amit akar. 

Dr. Juhász Marica: Gyakorlatilag, mint önkormányzatra csak annyi tartozik, hogy akkor mindenkinek a megadott számlaszáma átutaljuk  A 12.500.- Ft-ot és a bizottsági tagoknak és elnöknek ugyan úgy, mint eddig?

Kovács Imre: Ugyan úgy. 

Olajos Mihály: Az újságban helyet adunk, hogy ki hova költötte. 
Kovács Imre: A felajánlásod a 40000 forint az már nem áll?

Olajos Mihály: Nem áll. Nekem a költségeim eddig is ennyi volt, a 20% körül. Én megtalálom annak a lehetőségét,  hogy hol jótékonykodjak. 

Dr. Juhász Marica: Felhívnám a testület figyelmét, hogy a vagyonnyilatkozat tételi kötelezettségnek tegyenek eleget, az alakuló üléstől számított 30 napon belül. Bereczkiné Balogh  Erika lesz az Ügyrendi bizottság elnöke, ezt ő fogja kezelni az SZMSZ szerint. Az ülés végén mindenki megkapja a nyomtatványokat egy elismervényen. A tisztelt díjhoz, nyilatkozatot kell kitölteni, amit szintén kiosztunk. 

Bereczkiné Balogh Erika: Félbe maradt az előbb a mondandóm. Mit mondtam én a boltban?
Olajos Mihály: A szennyvízről. 

Bereczkiné Balogh Erika: Ilyen hülyeséget, én nem mondok, hogy 900 forintot kell fizetni. 

Olajos Mihály: A rendelet-tervezetben szerepelt, hogy 1 köbméter szennyvíznek a szippantási ára 900.- Ft. Ez össze lett mosva azzal, hogy az önkormányzat akarja ezt szedni köbméterenként, ami befolyik. 

Bereczkiné Balogh Erika: Ezt attól kérd számon, aki ilyen hülyeséget mondott. 

Olajos Mihály: Itt tárgyaltuk a dolgot,  a szennyvíz rendelettel kapcsolatosa.
Bereczkiné Balogh Erika: Alapvető dolgokkal nem voltál tisztába. Mondtam, hogy közüzemi szerződést kell kötni, fogalmad nem volt róla. 

Olajos Mihály: Itt én befejeztem, a választásnak már vége van. Egyet tudomásul kell venni a falu döntött. 

Bereczkiné Balogh Erika: Így van pontosa. 

Olajos Mihály: Azt döntötte, hogy ezek a képviselők legyenek és ez a polgármester. Ezek után, az  a dolgunk, hogy a falu bizalmával nem visszaélve, a falu érdekében dolgozzunk.

Bereczkiné Balogh Erika: Akkor ki mocskolódik? Te itt mindenkit megvádolsz, hogy mit írtak le ebben az újságban. 

Olajos Mihály: Vége van már.

Bereczkiné Balogh Erika: Nincs vége, mert nem fejeztem be. 

Olajos Mihály: Fordulj bírósághoz. Gyakori dolog ez. 

Bereczkiné Balogh Erika: Amivel a férjemet mocskoltátok, azt a kiadványt ki sokszorosította? 

Olajos Mihály: Kérdezd meg?

Bereczkiné Balogh Erika: Burzuk Sándornak a honlapján? Tőled kérdezem? 

Olajos Mihály: Nekem mi közöm ahhoz? 

Bereczkiné Balogh Erika: Ki nyomtatta, ki rajt van a dátum mikor lett kinyomtatva. Ki hordta ki? Ezzel együtt, ki hordta ki?

Olajos Mihály: Azzal együtt biztos nem hordták ki. 

Bereczkiné Balogh Erika: Egy időben hordták. 

Olajos Mihály: Az én lapomat én hordtam. 

Bereczkiné Balogh Erika: Nem te hordtad, hanem az embereid. 

Olajos Mihály: Én hordtam.

Bereczkiné Balogh Erika: Meg más is. A másikat is tudom, hogy kik hordták. Nem a Burzuk Sándor megbízásából.

Olajos Mihály: Nem tudok róla, hogy bárki hordott volna olyat. 

Bereczkiné Balogh Erika: Tisztázzuk, szót fogadok. 

Olajos Mihály: Köszönöm az aktív részvételt, a testületi ülést bezárom.

K.m.f.

